

ϋΐ9ΐυ!Γ^#ΐ9ηθ<ί 6γ 
νΑΚνΑΡΑΖΑΟΗΛ 
ϋβΐβ: 2018.07.ΝΗ0:20:42 
ΕΕ5Τ 
Ρθ35θπ: δίΰΠθο ΡϋΡ 
(θΓη&θϋΰβύ) | 

ΙοοΒϋοη: Α0τβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28401 


3 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2571 


ΑΠΟΦΑΣΕΙΣ 

Αριθμ. 16343 _ 

Α. Ίδρυση Προγράμματος Μεταπτυχιακών Σπου¬ 
δών με τίτλο «Κλασική Φιλολογία» του Τμήματος 
Φιλολογίας της Φιλοσοφικής Σχολής του Πανε¬ 
πιστημίου Ιωαννίνων. 

Β. Κανονισμός Μεταπτυχιακών Σπουδών. 

Η ΣΥΓΚΛΗΤΟΣ ΤΟΥ 
ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(Αριθμ. συν. 1046/5/26-4-2018, θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-13, τ.Α'). 

3. Τις διατάξεις του ν. 4485/2017 (ΦΕΚ Α' 114), και ει¬ 
δικότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α'38) άρθρο 
19, παρ.7. 

5. Την υπ'αριθμ. 163204/21/29-9-2017 εγκύκλιο του 
Υπουργείου Παιδείας, Έρευνας και θρησκευμάτων. 

6. Την υπ'αριθμ. 216772/Ζ1/8-12-201 7 υπουργική 
απόφαση (ΦΕΚ Β'4334/12-12-2017) με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των προγραμμάτων 
μεταπτυχιακών σπουδών». 

7. Την υπ'αριθμ. 26407/Ζ1/15-2-2018 εγκύκλιο του 
Υπουργείου Παιδείας, Έρευνας και θρησκευμάτων. 

8. Το υπ' αριθμ. πρωτ. 45070/Ζ1/19-3-2018 έγγραφο 
του Γενικού Γραμματέα του Υπουργείου Παιδείας, Έρευ¬ 
νας και θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83) όπως τροποποι- 
ήθηκαν και ισχύουν. 

11. Την απόφαση της Συνέλευσης του Τμήματος Φι¬ 
λολογίας της Φιλοσοφικής Σχολής του Πανεπιστημίου 
Ιωαννίνων συν. αριθμ. 570/12.12.2017 στην οποία εγκρί- 
θηκαν η ίδρυση του ΠΜΣ με τίτλο «Κλασική Φιλολογία» 


καθώς και ο Κανονισμός Μεταπτυχιακών Σπουδών του 
εν λόγω προγράμματος. 

12. Τις διατάξεις του ν. 3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπωςτροποποιήθηκε 
και ισχύει. 

13. Το έγγραφο της Α.Δ.Ι.Π. από το οποίο προκύπτει ότι 
έχει ολοκληρωθεί η Εξωτερική Αξιολόγηση του Τμήμα¬ 
τος Φιλολογίας του Πανεπιστημίου Ιωαννίνων. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Α.Την ίδρυση από το ακαδημαϊκό έτος 2018-2019 του 
Προγράμματος Μεταπτυχιακών Σπουδών (Π.Μ.Σ.) του 
Τμήματος Φιλολογίας της Φιλοσοφικής Σχολής του Πα¬ 
νεπιστημίου Ιωαννίνων με τίτλο: «Κλασική Φιλολογία», 
ως εξής: 

Άρθρο 1 

Γενικές διατάξεις 

Στην περ. α' της παρ. 2 του άρθρ. 85 του ν. 4485/2017 
(ΑΊ 14) ορίζεται ότι: Π.Μ.Σ. που θα λειτουργήσουν το 
ακαδημαϊκό έτος 2018-9 μπορεί να ακολουθήσουν τη δι¬ 
αδικασία ίδρυσης ή επανίδρυσης σύμφωνα με το άρθρο 
32. Σε κάθε περίπτωση για τη λειτουργία και εγγραφή 
φοιτητών σε Π.Μ.Σ. κατά το ακαδημαϊκό έτος 2018-9 
είναι αναγκαία η ίδρυση νέων ή επανίδρυση των ήδη 
υφιστάμενων σύμφωνα με τις κείμενες κατά την έναρξη 
ισχύος του παρόντος νόμου διατάξεις Π.Μ.Σ., σύμφωνα 
με το άρθρ. 32. 

Εντός του νομικού αυτού πλαισίου, το Π.Μ.Σ. με τίτ¬ 
λο: «Κλασική Φιλολογία» του Τμήματος Φιλολογίας του 
Πανεπιστημίου Ιωαννίνων (Π.Ι.) ιδρύεται με απόφαση 
της Συγκλήτου του Ιδρύματος, που εκδίδεται ύστερα 
από εισήγηση της Συνέλευσης του Τ μήματος Φιλολογίας 
και δημοσιεύεται στην Εφημερίδα της Κυβερνήσεως. 
Με την απόφαση ίδρυσης καθορίζονται ο τίτλος του 
προγράμματος και του απονεμόμενου διπλώματος, οι 
ειδικεύσεις, το Τμήμα που το οργανώνει, το γνωστικό 
αντικείμενο, η γλώσσα διεξαγωγής του προγράμματος, 
η διάρκεια φοίτησης, οι πιστωτικές μονάδες, η διάρκεια 
της λειτουργίας του, καθώς και τα τυχόν τέλη φοίτησης. 

Η Συνέλευση του Τμήματος Φιλολογίας του Π.Ι., σύμ¬ 
φωνα με το άρθρο 32, παρ. 2 του ν. 4485/2017, στην 

τακτική συνεδρία της υπ'αριθμ. 570/12.12.2017, ειση- 
γείται ομοφώνως την ίδρυση Π.Μ.Σ. με τίτλο: «Κλασική 
Φιλολογία» στοΤμήμα Φιλολογίας του Π.Ι. Στην εισήγηση 
εκτίθενται αναλυτικά, όπως ορίζει ο νόμος, τα κάτωθι: 

Άρθρο 2 

Μεταπτυχιακός τίτλος - Αντικείμενο - Σκοπός 

Στο Τμήμα Φιλολογίας της Φιλοσοφικής Σχολής του 
Π.Ι. λειτουργεί από το ακαδημαϊκό έτος 2017-8 Πρόγραμ¬ 
μα Μεταπτυχιακών Σπουδών (Π.Μ.Σ), σύμφωνα με τις 
διατάξειςτου ν. 4485/2017 και τις λοιπές ισχύουσες δια¬ 
τάξεις. Ο δεύτερος κύκλος σπουδών του Τμήματος Φιλο¬ 
λογίας του Π.Ι., ως αυτοδύναμου Τμήματος που παρέχει 
σπουδές πρώτου κύκλου, περιλαμβάνει παρακολούθηση 
Π.Μ.Σ. με τίτλο: «Κλασική Φιλολογία»(τίτλος Π.Μ.Σ.)και 
ολοκληρώνεται μετην απονομή Διπλώματος Μεταπτυχι¬ 
ακών Σπουδών (Δ.Μ.Σ.) στην Κλασική Φιλολογία (τίτλος 
του απονεμόμενου διπλώματος). 

Αντικείμενο του Π.Μ.Σ. με τίτλο: «Κλασική Φιλολογία» 
τουΤμήματοςΦιλολογίαςτου Π.Ι. είναι η προώθησητης 
γνώσης και της έρευνας στο γνωστικό αντικείμενο της 
Κλασικής Φιλολογίας (γνωστικό αντικείμενο), στα εξής 
γνωστικά αντικείμενα του Τομέα Κλασικής Φιλολογί¬ 
ας του Τμήματος Φιλολογίας του Π.Ι. πιο συγκεκριμέ- 
να(απόφαση Β1/145/8.3.2001, ΦΕΚ 277/τ.Β'/16.3.2001): 
α) Αρχαία Ελληνική Φιλολογία, β) Λατινική Φιλολογία, 
γ) Συναφείς αναγνωρισμένες ειδικεύσεις (Παλαιογραφία - 
Ιστορία και Κριτική - Εκδοτική των Αρχαίων Ελληνικών ή/ 
και Λατινικών κειμένων, Παπυρολογία, Μυκηναϊκή Φιλο¬ 
λογία, Ειδική και Γενική Διδακτική μαθημάτων Κλασικής 
Φιλολογίας, Αρχαίο Ελληνικό και Ρωμαϊκό Θέατρο). 

Σκοπός του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. είναι η προαγωγή και 
εξειδίκευση της επιστημονικής γνώσης στις ανωτέρω 
γνωστικές περιοχές, η διεύρυνση των ικανοτήτων των 
νέων επιστημόνων για γνώση και συνθετική έρευνα και 
η ανάπτυξη επιστημονικού και ερευνητικού δυναμικού 
στον υψηλότερο δυνατό βαθμό. Γενικότερα, το Π.Μ.Σ. 
αποσκοπεί στην ενίσχυση και διάδοση των κλασικών 
σπουδών στην Ελλάδα και το εξωτερικό, καθώς επίσης 
και στην εν γένει κάλυψη των αναγκών σε ειδικευμένους 
επιστήμονες στον δημόσιο και τον ιδιωτικό τομέα εντός 
και εκτός της Ελλάδας. 

Άρθρο 3 

Κατηγορίες πτυχιούχων 

Στο Π.Μ.Σ. με τίτλο: «Κλασική Φιλολογία» του Τμήμα¬ 
τος Φιλολογίας του Π.Ι. γίνονται δεκτοί πτυχιούχοι των 
Τμημάτων Φιλολογίας (ή του ενιαίου Φιλοσοφικού Τμή¬ 
ματος) των Φιλοσοφικών Σχολών και άλλων Τμημάτων 
Πανεπιστημίων της ημεδαπής συναφούς γνωστικού 
αντικειμένου ή ομοταγών αναγνωρισμένων Ιδρυμάτων 
της αλλοδαπής. Δ.Μ.Σ δεν απονέμεται σε φοιτητή του 
οποίου ο τίτλος σπουδών πρώτου κύκλου από ίδρυμα 
της αλλοδαπής δεν έχει αναγνωριστεί από το Διεπιστη¬ 
μονικό Οργανισμό Αναγνώρισης Τίτλων Ακαδημαϊκών 
και Πληροφόρησης (Δ.Ο.Α.Τ.Α.Π.), σύμφωνα με τον 
ν. 3328/2005 (Α' 80). 

Σε ειδικές περιπτώσεις, και ύστερα από αιτιολογημένη 
εισήγηση του Τομέα Κλασικής Φιλολογίας και της Σ.Ε. 


του Π.Μ.Σ. με τίτλο: «Κλασική Φιλολογία» του Τμήματος 
Φιλολογίας του Π.Ι., γίνονται δεκτές και υποψηφιότη¬ 
τες πτυχιούχων άλλων Τμημάτων καθώς και πτυχιούχοι 
ΤΕΙ συναφούς γνωστικού αντικειμένου. Το είδος και τον 
αριθμό των πιθανών συμπληρωματικών εξετάσεων γι' 
αυτές τις ειδικές περιπτώσεις καθορίζει η Συνέλευση του 
Τμήματος και τις διενεργεί ειδική Εξεταστική Επιτροπή. 
Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον 
πληρούν τις προϋποθέσεις του πρώτου εδαφίου της παρ. 
1 του άρθρου 34 του ν. 4485/2017, μπορούν να εγγρα- 
φούν ως υπεράριθμοι και μόνο ένας κατ'έτος στο Π.Μ.Σ. 
με τίτλο: «Κλασική Φιλολογία» που οργανώνεται από το 
Τμήμα Φιλολογίας του Π.Ι. όπου υπηρετούν, και το οποίο 
είναι συναφές με το αντικείμενο του τίτλου σπουδών και 
του έργο που επιτελούν στο οικείο Ίδρυμα. 

Άρθρο 4 

Χρονική διάρκεια 

Η χρονική διάρκεια φοίτησης στο Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του 
Π.Ι., που οδηγεί στη λήψη Δ.Μ.Σ. στην Κλασική Φιλο¬ 
λογία, ορίζεται κατ' ελάχιστο στα τέσσερα (4) εξάμηνα, 
στα οποία περιλαμβάνεται και ο χρόνος εκπόνησης και 
κρίσης της μεταπτυχιακής διπλωματικής εργασίας. Ο 
ανώτατος επιτρεπόμενος χρόνος ολοκλήρωσης των 
σπουδών καθορίζεται με απόφαση της Συνέλευσης του 
Τμήματος Φιλολογίας του Π.Ι. και δεν υπερβαίνει τα 6 
(έξι) εξάμηνα σπουδών. 

Στο πλαίσιο του Π.Μ.Σ. με τίτλο: «Κλασική Φιλολογία» 
τουΤμήματοςΦιλολογίαςτου Π. Ι.προβλέπεταισύμφω¬ 
να με την παρ. 2 του άρθρου 33 του ν. 4485/2017 (114 
Α') η δυνατότητα μερικής φοίτησης για εργαζόμενους 
φοιτητές, η διάρκεια της οποίας δεν μπορεί να υπερ¬ 
βαίνει το διπλάσιο της κανονικής φοίτησης. Η μερική 
φοίτηση προβλέπεται και για μη εργαζόμενους μετα¬ 
πτυχιακούς φοιτητές που αδυνατούν να ανταποκριθούν 
στις ελάχιστες απαιτήσειςτου προγράμματος «πλήρους» 
φοίτησης και για ιδιαίτερες, εξαιρετικά σοβαρές περι¬ 
πτώσεις (ασθένεια, φόρτος εργασίας, σοβαροί οικογε¬ 
νειακοί λόγοι, στράτευση, λόγοι ανωτέρας βίας, κ.ά.), για 
τις οποίες αποφασίζει η Συνέλευση του Τμήματος Φιλο¬ 
λογίας του Π.Ι. Επίσης στους μεταπτυχιακούς φοιτητές 
είναι δυνατόν να χορηγηθεί, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. Δύναται και μόνο σε εξαιρετικές περιπτώσεις 
να χορηγείται παράταση σπουδών και μέχρι ένα έτος, 
κατόπιν αιτιολογη μένης απόφασης της Συνέλευσης του 
Τμήματος ή της Ε.Δ.Ε. 

Άρθρο 5 

Μεταπτυχιακοί τίτλοι - Ειδικεύσεις 

Το Π.Μ.Σ. με τίτλο: «Κλασική Φιλολογία» τουΤμήματος 
Φιλολογίας του Π.Ι. απονέμει Δ.Μ.Σ. δύο ειδικεύσεων: 
1) Δ.Μ.Σ. στην Κλασική Φιλολογία με ειδίκευση την Αρ¬ 
χαία Ελληνική Φιλολογία και 2) Δ.Μ.Σ. στην Κλασική Φι¬ 
λολογία με ειδίκευση τη Λατινική Φιλολογία. 

Άρθρο 6 

Πρόγραμμα μαθημάτων 

ΟΤομέας Κλασικής Φιλολογίας προσφέρει υποχρεωτι¬ 
κά στα δύο πρώτα εξάμηνα του Π.Μ.Σ. με τίτλο: «Κλασική 
Φιλολογία» δύο (2) τουλάχιστον μεταπτυχιακά μαθή¬ 
ματα, κοινά για τις δύο ειδικεύσεις (δύο (2) μαθήματα 
Αρχαίας Ελληνικής Φιλολογίας στο α' εξάμηνο, ένα 
δε (1) μάθημα Αρχαίας Ελληνικής Φιλολογίας και ένα 

(1) Λατινικής Φιλολογίας στο β εξάμηνο), ενώ κατά το 
τρίτο εξάμηνο σπουδών προσφέρει υποχρεωτικά δύο 

(2) τουλάχιστον μαθήματα σε κάθε ειδίκευση (δύο (2) 
μαθήματα Αρχαίας Ελληνικής Φιλολογίας για την ειδί¬ 
κευση Αρχαίας Ελληνικής Φιλολογίας και δύο (2) μαθή¬ 
ματα Λατινικής Φιλολογίας για την ειδίκευση Λατινικής 
Φιλολογίας). Τα μαθήματα αναθέτει η Συνέλευση του 
Τμήματος Φιλολογίας του Π.Ι. Ορισμένα σεμινάρια μπο¬ 
ρεί να είναι κοινά για όλους τους μεταπτυχιακούς φοι¬ 
τητές του Τμήματος Φιλολογίας. Οι φοιτητές του Π.Μ.Σ. 
με τίτλο: «Κλασική Φιλολογία» μπορούν, με τη σύμφωνη 
γνώμη του επιβλέποντος και την άδεια της Σ.Ε. του Π.Μ.Σ. 
με τίτλο: «Κλασική Φιλολογία» και της Συνέλευσης του 
Τμήματος Φιλολογίας του Π.Ι., να παρακολουθήσουν ένα 
μεταπτυχιακό μάθημα Π.Μ.Σ. διαφορετικού από εκείνο 
στο οποίο ανήκουν (το Π.Μ.Σ. μπορεί να ανήκει στοΤμή- 
μα Φιλολογίας του Π.Ι. ή σε ομοταγές αναγνωρισμένο 
ίδρυμα της ημεδαπής ή της αλλοδαπής στο πλαίσιο των 
εκπαιδευτικών προγραμμάτων των κινητικότητας σπου¬ 
δαστών της Ευρωπαϊκής Ένωσης). Κάθε μεταπτυχιακό 
μάθημα/σεμινάριο περιλαμβάνει τρεις εβδομαδιαίες 
ώρες διδασκαλίας. 

Ο μεταπτυχιακός φοιτητής υποχρεούται να εγγράφει 
σε δύο (2) μαθήματα που προσφέρουν 30 ΕΈΤ5 σε κάθε 
ένα από τα πρώτα τρία εξάμηνα (δηλαδή (15+15) 30 + 
(15+15) 30 +(15+15) 30 ΕΈΤ5). Επομένως το σύνολο των 
ΕΈΤ5 από τα προσφερόμενα μαθήματα που πρέπει να 
συγκεντρώσει ένας μεταπτυχιακός φοιτητής ορίζεται 
σε 90, με 15 ΕΈΤ5 το κάθε μάθημα. Οι Ε0Τ5 της Μ.Δ.Ε 
είναι 30. Συνολικά δηλαδή ένας μεταπτυχιακός φοιτητής 
του Π.Μ.Σ. με τίτλο: «Κλασική Φιλολογία» του Τμήματος 
Φιλολογίας του Π.Ι. πρέπει να συμπληρώσει 90 + 30 = 
Ε0Τ5 = 120 ΕΈΤ5 στο σύνολο των δύο ετών. 

Τα Πρόγραμμα Μαθημάτων του Π.Μ.Σ. με τίτλο: «Κλα¬ 
σική Φιλολογία» καλύπτει ενδεικτικά τα γνωστικά αντι¬ 
κείμενα του Τομέα Κλασικής Φιλολογίας του Π.Ι. και πε¬ 
ριλαμβάνει τα κάτωθι: 1. Αρχαία ελληνική ή / και λατινική 
επική ποίηση. 2. Αρχαία ελληνική ή / και λατινική λυρική 
ποίηση. 3. Αρχαία ελληνική ή / και λατινική δραματική 
ποίηση (τραγωδία, κωμωδία, σατυρικό δράμα). 4. Αρ¬ 
χαία ελληνική ή / και λατινική ιστοριογραφία. 5. Αρχαία 
ελληνική ή / και λατινική ρητορική. 6. Αρχαία ελληνική 
ή / και λατινική φιλοσοφία. 7. Αρχαίο ελληνικό ή / και 
λατινικό μυθιστόρημα. 8. Ελληνιστική ποίηση. 9.Ύστερη 
αρχαιότητα. 10. Ρωμαϊκή σάτιρα. 11. Διδακτική λογοτε¬ 
χνία. 12. Μυκηναϊκή φιλολογία. 13. Αρχαία θρησκεία - 
Μυθολογία. 14. Επιστήμη και τεχνολογία του αρχαίου 
κόσμου (ιατρική, μαθηματικά, γεωμετρία, μηχανική κλπ.). 
15. Λογοτεχνική κριτική στην αρχαιότητα και σύγχρονες 
λογοτεχνικές θεωρίες. 16. Ιστορία της κλασικής φιλολο¬ 
γίας. 17. Επιστολογραφία. 18. Γραμματική της αρχαίας 


Ελληνικής ή/και της λατινικής γλώσσας. 19. Αρχαία ελ¬ 
ληνική ή/και λατινική μετρική. 20. Αρχαία ελληνική μου¬ 
σική. 21. Επιβίωση της αρχαιότητας στη μεσαιωνική και 
νέα ελληνική λογοτεχνία. 22. Προβλήματα μετάφρασης 
στη νέα ελληνική αρχαίων ελληνικών και λατινικών κει¬ 
μένων. 23. Παπυρολογία. 24. Παλαιογραφία. 25. Ιστορία 
και κριτική αρχαίων ελληνικών και λατινικών κειμένων. 
26. Διδακτική μαθημάτων κλασικής φιλολογίας. 27. Ηλε¬ 
κτρονικοί υπολογιστές στην κλασική φιλολογία. 

Άρθρο 7 

Γλώσσα διδασκαλίας 

Γλώσσα διδασκαλίας του Π.Μ.Σ. με τίτλο: «Κλασική Φι¬ 
λολογία» τουΤμήματοςΦιλολογίαςτου Π.Ι. είναι η Ελλη¬ 
νική. Σε ειδικές περιπτώσεις, με αιτιολογημένη εισήγηση 
της Σ.Ε. του Π.Μ.Σ. με τίτλο: «Κλασική Φιλολογία» και 
έγκριση του Τμήματος Φιλολογίας του Π.Ι., επιτρέπεται 
διεξαγωγή μέρους της διδασκαλίας (2 τρίωρα μεταπτυ¬ 
χιακά μαθήματα κατ'ανώτατο όριο) σε γλώσσα διάφορη 
της Ελληνικής. Η γλώσσα εκπόνησης της Μεταπτυχιακής 
Διπλωματικής Εργασίας (Μ.Δ.Ε.), μετά από εισήγηση του 
επιβλέποντος καθηγητή, αιτιολογημένη εισήγηση της 
Σ.Ε. του Π.Μ.Σ. με τίτλο: «Κλασική Φιλολογία» και έγκριση 
του Τμήματος Φιλολογίας του Π.Ι., επιτρέπεται να είναι 
διάφορη της Ελληνικής. 

Άρθρο 8 

Αριθμός εισακτέων 

Ο αριθμός των Μεταπτυχιακών Φοιτητών που εγγρά- 
φονται κατ'έτος στο Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. είναι ανάλογος προς 
τον αριθμό των διαθέσιμων διδασκόντων. Ο αριθμός των 
εισακτέων κατ'έτος στο Π.Μ.Σ. με τίτλο: «Κλασική Φιλο¬ 
λογία» του Τμήματος Φιλολογίας του Π.Ι. ορίζεται κατ' 
ανώτατο όριο σε δώδεκα (12) μεταπτυχιακούς φοιτητές, 
(οκτώ (8) φοιτητές στην ειδίκευση της Αρχαίας Ελληνικής 
Φιλολογίας και τέσσερις (4) φοιτητές στην ειδίκευση της 
Λατινικής Φιλολογίας). Ο μέγιστος αριθμός μεταπτυχια¬ 
κών φοιτητών ανά διδάσκοντα ορίζεται σε δώδεκα(12) 
μεταπτυχιακούς φοιτητές, ο δε μέγιστος αριθμός των 
μεταπτυχιακών φοιτητών στο Π.Μ.Σ. με τίτλο: «Κλασική 
Φιλολογία» του Τμήματος Φιλολογίας του Π.Ι., σε σχέση 
και με τον αριθμό των προπτυχιακών φοιτητών και των 
διδασκόντων, ορίζεται σε τριάντα έξι (36), με σκοπό τη 
διασφάλιση της ποιότητας όλων των κύκλων σπουδών 
(άρθρο 45 παρ. 1 β του ν.4485/2017). 

Άρθρο 9 

Προσωπικό 

Το Π.Μ.Σ. με τίτλο: «Κλασική Φιλολογία» τουΤμήματος 
Φιλολογίας διαθέτει επαρκές προσωπικό, κτηριακή και 
λοιπή υλικοτεχνική υποδομή για την απρόσκοπτη λει¬ 
τουργία του. Το διδακτικό έργο επιτελείται κατ'αρχήν 
από μέλη Δ.Ε.Π. του Τομέα Κλασικής Φιλολογίας του 
Τμήματος Φιλολογίας του Π.Ι. ή, μετά από ειδική, αιτιο¬ 
λογημένη έκθεση της Σ.Ε. του Π.Μ.Σ. με τίτλο: «Κλασική 
Φιλολογία» και έπειτα από έγκριση της Συνέλευσης του 
Τμήματος Φιλολογίας του Π.Ι., και μέλη Δ.Ε.Π. τουΤμή¬ 
ματος Φιλολογίας του Π.Ι., τα οποία δεν ανήκουν στον 
Τομέα Κλασικής Φιλολογίας. 

Επικουρικά το διδακτικό έργο είναι δυνατόν να υποβο- 
ηθείται ή να προσφέρεται από: 1) μέλη της κατηγορίας 
Ε.Ε.Π., Ε.ΔΙ.Π. και Ε.Τ.Ε.Π.τουΤομέα Κλασικής Φιλολογίας 
του Τμήματος Φιλολογίας του Π.Ι., κατόχους διδακτορι¬ 
κού διπλώματος, εκτός αν το αντικείμενο είναι εξαιρε¬ 
τικής και αδιαμφισβήτητης ιδιαιτερότητας για το οποίο 
δεν είναι δυνατή ή συνήθης η εκπόνηση διδακτορικής 
διατριβής. Μετά από ειδική, αιτιολογημένη έκθεση της 
Σ.Ε. του Π.Μ.Σ. με τίτλο: «Κλασική Φιλολογία» του Τμή¬ 
ματος Φιλολογίας του Π.Ι., και έπειτα από έγκριση της 
Συνέλευσης του Τμήματος Φιλολογίαςτου Π.Ι., και μέλη 
της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του Τμήματος 
Φιλολογίας του Π.Ι., τα οποία δεν ανήκουν στον Τομέα 
Κλασικής Φιλολογίας του Τμήματος Φιλολογίαςτου Π.Ι. 

2) Διδάσκοντες σύμφωνα με το π.δ. 407/1980 ή το άρθρο 
19 του ν. 1404/1983 (Α' 173) ή την παρ. 7 του άρθρου 
29 του ν. 4009/2011 του Τομέα Κλασικής Φιλολογίας 
του Τμήματος Φιλολογίας του Π.Ι. Μετά από ειδική, αι¬ 
τιολογημένη έκθεση της Σ.Ε. του Π.Μ.Σ. με τίτλο: «Κλα¬ 
σική Φιλολογία» του Τμήματος Φιλολογίας του Π.Ι. και 
έπειτα από έγκριση της Συνέλευσης του Τμήματος, και 
διδάσκοντες της παραπάνω κατηγορίας του Τμήματος 
Φιλολογίας του Π.Ι., οι οποίοι δεν ανήκουν στον Τομέα 
Κλασικής Φιλολογίας του Τμήματος Φιλολογίαςτου Π.Ι. 

3) Ομότιμα και Αφυπηρετήσαντα μέλη Δ.Ε.Π. του Τομέα 
Κλασικής Φιλολογίας του Τμήματος Φιλολογίαςτου Π.Ι. 
Μετά από ειδική, αιτιολογημένη έκθεση της Σ.Ε. του 
Π.Μ.Σ. με τίτλο: «Κλασική Φιλολογία» του Τμήματος Φι¬ 
λολογίας του Π.Ι και έπειτα από έγκριση της Συνέλευσης 
του Τμήματος, και Ομότιμα και Αφυπηρετήσαντα μέλη 
Δ.Ε.Π. του Τμήματος Φιλολογίας του Π.Ι., τα οποία δεν 
ανήκουν στον Τομέα Κλασικής Φιλολογίας του Τμήματος 
Φιλολογίαςτου Π.Ι. 

Με αιτιολογημένη απόφαση της η Συνέλευση του Τμή¬ 
ματος Φιλολογίας του Π.Ι., σε περίπτωση που δεν επαρκεί 
το διδακτικό προσωπικό των κατηγοριών που αναφέρο- 
νται παραπάνω, δύναται να αναθέσει, στο πλαίσιο του 
Π.Μ.Σ. με τίτλο: «Κλασική Φιλολογία», διδακτικό έργο 
σε μέλη Δ.Ε.Π. άλλων Τμημάτων του Π.Ι. ή να προσκα- 
λέσει μέλη Δ.Ε.Π. άλλων Α.Ε.Ι. ή ερευνητών από ερευνη¬ 
τικά κέντρα του άρθρου 13Α του ν. 4310/2014 (Α' 258), 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Επιπλέον η Συνέλευση του Τμήματος Φιλολογίας του 
Π.Ι., με απόφαση της και έπειτα από εισήγηση του Διευ¬ 
θυντή του Π.Μ.Σ. με τίτλο: «Κλασική Φιλολογία», μπορεί 
να καλέσει, ως επισκέπτες, καταξιωμένους επιστήμονες 
που έχουν θέση ή προσόντα καθηγητή ή ερευνητή σε 
ερευνητικό κέντρο, καλλιτέχνες ή επιστήμονες αναγνω¬ 
ρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του Π.Μ.Σ. με τίτλο: 
«Κλασική Φιλολογία» από την ημεδαπή ή την αλλοδαπή, 
σύμφωνα με τα οριζόμενα στην παρ. 5 του άρθρου 36 
του ν. 4485/2017. Η πρόσκληση επισκέπτη από την αλλο¬ 
δαπή πραγματοποιείται μόνον εφόσον του ανατίθεται δι¬ 
δασκαλία, με τη διαδικασία και όσα ειδικότερα ορίζονται 
στον Κ.Μ.Σ.του Π.Μ.Σ. με τίτλο: «Κλασική Φιλολογία» του 


Τμήματος Φιλολογίαςτου Π.Ι., κατά τα ισχύοντα για την 
ανάθεση διδασκαλίας στα μέλη Δ.Ε.Π. του Ιδρύματος. Ο 
ανωτέρω περιορισμός δεν ισχύει εφόσον ο καλούμενος 
διδάσκει εθελοντικά, χωρίς αμοιβή, αποζημίωση ή άλλη 
οικονομική απολαβή πλην των οδοιπορικών του, σύμ¬ 
φωνα με τα οριζόμενα στην υποπαράγραφο Δ9 της παρ. 
Δ' του άρθρου 2 του ν. 4336/2015. Σε κάθε περίπτωση 
η ανάθεση διδασκαλίας των μαθημάτων, σεμιναρίων 
και ασκήσεων του Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. αποφασίζεται από τη 
Συνέλευση του Τμήματος ή την αντίστοιχη Ε.Δ.Ε., ύστε¬ 
ρα από εισήγηση της Σ.Ε. του Π.Μ.Σ. με τίτλο: «Κλασική 
Φιλολογία». 

Άρθρο 10 

Υλικοτεχνική υποδομή 

Η διοικητική και τεχνική υποστήριξη παρέχεται στο 
Π.Μ.Σ. με τίτλο: «Κλασική Φιλολογία» από το Τμήμα Φι¬ 
λολογίας του Π.Ι. Ως χώροι διεξαγωγής της διδασκαλίας 
του Π.Μ.Σ. με τίτλο: «Κλασική Φιλολογία» ορίζονται οι 
αίθουσες διδασκαλίας και εργαστηρίων του Τμήματος 
Φιλολογίας του Π.Ι. Το Τμήμα Φιλολογίας του Π.Ι. δια¬ 
σφαλίζει την επάρκεια και την ποιότητα του αναγκαίου 
υλικοτεχνικού εξοπλισμού για τη λειτουργία του προ¬ 
γράμματος Π.Μ.Σ. με τίτλο: «Κλασική Φιλολογία» καθώς 
και τη δυνατότητα κάλυψης αυτών με νόμιμους πόρους 
(βλ. αναλυτικός προϋπολογισμός - αναλυτικό λειτουργι¬ 
κό κόστος). 

Το Τμήμα Φιλολογίαςτου Π.Ι. διαθέτει τον κάτωθι εξο¬ 
πλισμό, ο οποίος τίθεται στη διάθεση του Π.Μ.Σ. με τίτλο: 
«Κλασική Φιλολογία». 


Εξοπλισμός Τμήματος Φιλολογίας 2017 


α/α 

Περιγραφή Είδους 

Ποσότητα 

1 

Φωτοτυπικό Μηχάνημα 

1 

2 

Φαξ 

2 

3 

Πολυμηχάνημα 

2 

4 

Κλιματιστικά Μηχανήματα 

6 

5 

Ετικετογράφος 

1 

6 

5ε3ΠΠθΓ 

1 

7 

Οθόνη Προβολής 

1 

8 

νίάθορΓθ]θςΐθΓ 

4 

9 

Η/Υ 

12 

10 

Εκτυπωτές 

3 

11 

Λογισμικό Σάρωσης Αρχαίων Ελ¬ 
ληνικών και Λατινικών Κειμένων 
(ΑηΒςηοεΐίε) 

1 

12 

Φωριαμός 

1 

13 

Μικροφίλμ χειρογράφων 

100 


Άρθρο 11 

Διάρκεια Λειτουργίας 

Το Π.Μ.Σ. με τίτλο: «Κλασική Φιλολογία» τουΤμήματος 
Φιλολογίαςτου Π.Ι. θα λειτουργήσει από το ακαδημαϊκό 
έτος 2018-9 έως και το ακαδημαϊκό έτος 2022-3. 

Άρθρο 12 

Χρηματοδότηση - Κόστος λειτουργίας 

ΑΝΑΛΥΤΙΚΟΣ ΠΡΟΫΠΟΛΟΓΙΣΜΟΣ - 

ΑΝΑΛΥΤΙΚΟ ΛΕΙΤΟΥΡΓΙΚΟ ΚΟΣΤΟΣ 
Το ετήσιο κόστος λειτουργίας του Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι, 
για το ακαδημαϊκό έτος 2018-9 και τα επόμενα 4 ακαδη¬ 
μαϊκά έτη, ανέρχεται στο ποσό των 15.000 €, το οποίο 
αναλύεται ως εξής: 

Δαπάνες εξοπλισμού και λογισμικού (Έπιπλα. Βιβλία, 
Ηλεκτρονικοί Υπολογιστές. 

Λογισμικά. Λοιπή Υλικοτεχνική Υποδομή): 8.000 €. 
Δαπάνες αναλωσίμων: 1.000. 

Δαπάνες Ανταποδοτικών υποτροφιών σε μεταπτυχι¬ 
ακούς φοιτητές: 2000. 

Δαπάνες μετακίνησης διδακτικού προσωπικού για 
ερευνητικούς σκοπούς (έρευνα σε βιβλιοθήκες, συνέ¬ 
δρια, κ.ά), 2000. 

Δαπάνες διοργάνωσης ημερίδων ή συνεδρίων, πρό¬ 
σκληση ειδικών καταξιωμένων επιστημόνων της ημε¬ 
δαπής και αλλοδαπής 2000 €. 

ΠΗΓΕΣ ΧΡΗΜΑΤΟΔΟΤΗΣΗΣ ΚΑΙ 

ΟΙ ΕΝ ΓΕΝΕΙ ΠΟΡΟΙ ΤΗΣ ΛΕΙΤΟΥΡΓΙΑΣ ΤΟΥ Π.Μ.Σ. 

ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» 

ΤΟΥΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Σύμφωνα με το άρθρο 37 του ν. 4485/2017, τα έσοδα 
του Π.Μ.Σ. με τίτλο: «Κλασική Φιλολογία» του Τμήματος 
Φιλολογίας του Π.Ι. προέρχονται από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ι., 
ζ) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017, η 
διαχείριση των εσόδων του Π.Μ.Σ. με τίτλο: «Κλασική 
Φιλολογία» του Π.Ι. πραγματοποιείται από τον Ε.Λ.Κ.Ε 
(βλ. ερμηνευτική εγκύκλιο Υπουργείου Παιδείας, Έρευ¬ 
νας και Θρησκευμάτων με αριθμό 164530/Ζ1 /3-10-2017 
(ΑΔΑ: 3ΕΜ04653ΠΣ-ΥΑ4)) και κατανέμεται κατά 70% σε 
λειτουργικά έξοδα του προγράμματος και κατά 30% σε 
λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.Ι., - 
αντιστοίχως το Τμήμα Φιλολογίας της Φιλοσοφικής 
Σχολής του Π.Ι., στο οποίο λειτουργεί το Π.Μ.Σ. με τίτλο: 
«Κλασική Φιλολογία»-οφείλει ετησίως να δημοσιεύει, με 
ανάρτηση στην ιστοσελίδα του (νννννν.ρΓιίΙοΙοςγ.υοί.ςιΐ'), 
απολογισμό εσόδων-εξόδων, με αναγραφή της κατανο¬ 
μής των δαπανών ανά κατηγορία. 


Άρθρο 13 

Μεταβατικές διατάξεις 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν. 4485/2017, καθώς και οι φοι¬ 
τητές που εγγράφονται και αρχίζουν τη φοίτηση το 
ακαδημαϊκό έτος 2017-2018 σε Π.Μ.Σ. ιδρυθέν έως τη 
δημοσίευση του ν. 4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 
την έναρξη ισχύος του ν. 4485/2017, διατάξεις (άρθρο 
85 παρ.2 του ν. 4485/2017). Οι φοιτητές κλασικής ειδί¬ 
κευσης του ενιαίου Π.Μ.Σ. Φιλολογίας που δεν θα έχουν 
περατώσει τις σπουδές τους μέχρι την έναρξη ισχύος 
του παρόντος κανονισμού εντάσσονται διοικητικά, με 
την έναρξη του ακαδημαϊκού έτους 2018-9, στο Π.Μ.Σ. 
με τίτλο: «Κλασική Φιλολογία». 

Οποιοδήποτε θέμα προκύψει στο μέλλον που δεν κα¬ 
λύπτεται από τη σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 
Τμήματος Φιλολογίας του Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευση του 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
(Κ.Μ.Σ.) ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ 
ΣΠΟΥΔΩΝ (Π.Μ.Σ.) ΜΕ ΤΙΤΛΟ: 

«ΚΛΑΣΙΚΗ ΦΙΛΟΛΟΓΙΑ» ΤΟΥ ΤΜΗΜΑΤΟΣ 
ΦΙΛΟΛΟΓΙΑΣ ΤΗΣ ΦΙΛΟΣΟΦΙΚΗΣ ΣΧΟΛΗΣ ΤΟΥ 
ΠΑΝΕΠΙΣΤΗΜΙΟΥ ΙΩΑΝΝΙΝΩΝ (Π.Ι.) 

ΓΕΝΙΚΕΣ ΔΙΑΤΑΞΕΙΣ 

Στο Τμήμα Φιλολογίας της Φιλοσοφικής Σχολής του 
Π.Ι. λειτουργεί από το ακαδημαϊκό έτος 2018-9 Πρόγραμ¬ 
μα Μεταπτυχιακών Σπουδών (Π.Μ.Σ), σύμφωνα με τις 
διατάξεις του ν. 4485/2017 και τις λοιπές ισχύουσες δια¬ 
τάξεις. Ο δεύτερος κύκλος σπουδών του Τμήματος Φιλο¬ 
λογίας του Π.Ι., ως αυτοδύναμου Τμήματος που παρέχει 
σπουδές πρώτου κύκλου, περιλαμβάνει παρακολούθηση 
Π.Μ.Σ. με τίτλο: «Κλασική Φιλολογία» και ολοκληρώνεται 
με την απονομή Διπλώματος Μεταπτυχιακών Σπουδών 
(Δ.Μ.Σ.) στην Κλασική Φιλολογία. Στο πλαίσιο αυτό του 
δευτέρου κύκλου σπουδών του Τμήματος Φιλολογίας 
του Π.Ι. εντάσσεται ο παρών κανονισμός λειτουργίας του 
Π.Μ.Σ. με τίτλο: «Κλασική Φιλολογία».Το Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι. 
απονέμει Δ.Μ.Σ. δύο ειδικεύσεων: 1) Δ.Μ.Σ. στην Κλασική 
Φιλολογία με ειδίκευση την Αρχαία Ελληνική Φιλολογία 
και 2) Δ.Μ.Σ. στην Κλασική Φιλολογία με ειδίκευση τη 
Λατινική Φιλολογία. 

Ο παρών Κανονισμός Μεταπτυχιακών Σπουδών 
(Κ.Μ.Σ.) συμπληρώνει τις διατάξεις του Κεφαλαίου ΣΤ' 
[Δεύτερος και Τρίτος Κύκλος Σπουδών] του ν. 4485/ 
4-8-2017 (ΦΕΚ 114/τ.Α74-8-2017): «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». Ο παρών Κ.Μ.Στου Π.Μ.Σ. 
με τίτλο: «Κλασική Φιλολογία» του Τμήματος Φιλολογίας 
της Φιλοσοφικής Σχολής του Π.Ι. συντάχθηκε από ειδική 
Επιτροπή μετά από απόφαση της Συνέλευσης του Τμή¬ 
ματος Φιλολογίας του Π.Ι. και εγκρίθηκε από την τελευ¬ 
ταία στην υπ' αριθμ. 570 /12.12.2017 τακτική συνεδρία 
της. Οα ισχύσει δε απαρέγκλιτα για διάστημα δύο (2) 

ετών από την ψήφιση του. Οποιαδήποτε μερική ή ολική 
τροποποίηση ή αντικατάσταση του απαιτεί απόφαση της 
Συνέλευσης του Τμήματος Φιλολογίας του Π.Ι. Ο Κ.Μ.Σ. 
του Π.Μ.Σ. με τίτλο: «Κλασική Φιλολογία» του Τμήμα¬ 
τος Φιλολογίας του Π.Ι. εγκρίνεται από τη Σύγκλητο του 
Π.Ι., δημοσιεύεται στην Εφημερίδα της Κυβερνήσεως, 
αναρτάται στο διαδικτυακό τόπο του Τμήματος (νννννν. 
ρΜΗοΙοςγ.υοί.ςιΐ') και κοινοποιείται στο Υπουργείο Παι¬ 
δείας, Έρευνας και Θρησκευμάτων. 

Άρθρο 1 

ΓΝΩΣΤΙΚΟ ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΟΥ 
Π.Μ.Σ. ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» ΤΟΥ 
ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Αντικείμενο του Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. είναι η προώθηση 
της γνώσης και της έρευνας στον χώρο της Κλασικής 
Φιλολογίας, στα εξής γνωστικά αντικείμενα του Τομέα 
Κλασικής Φιλολογίας του Τμήματος Φιλολογίας του 
Π.Ι. πιο συγκεκριμένα(απόφαση Β1/145/8.3.2001, ΦΕΚ 
277/τ.??'/16.3.2001): α) Αρχαία Ελληνική Φιλολογία, 
β) Λατινική Φιλολογία, γ) Συναφείς αναγνωρισμένες ει¬ 
δικεύσεις (Παλαιογραφία - Ιστορία και Κριτική - Εκδοτι¬ 
κή των Αρχαίων Ελληνικών ή/και Λατινικών κειμένων, 
Παπυρολογία, Μυκηναϊκή Φιλολογία, Ειδική και Γενική 
Διδακτική μαθημάτων Κλασικής Φιλολογίας, Αρχαίο Ελ¬ 
ληνικό και Ρωμαϊκό Θέατρο). 

Σκοπός του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. είναι η προαγωγή και 
εξειδίκευση της επιστημονικής γνώσης στις ανωτέρω 
γνωστικές περιοχές, η διεύρυνση των ικανοτήτων των 
νέων επιστημόνων για γνώση και συνθετική έρευνα και 
η ανάπτυξη επιστημονικού και ερευνητικού δυναμικού 
στον υψηλότερο δυνατό βαθμό. Γενικότερα, το Π.Μ.Σ. 
αποσκοπεί στην ενίσχυση και διάδοση των κλασικών 
σπουδών στην Ελλάδα και το εξωτερικό, καθώς επίσης 
και στην εν γένει κάλυψη των αναγκών σε ειδικευμένους 
επιστήμονες στον δημόσιο και τον ιδιωτικό τομέα εντός 
και εκτός της Ελλάδας. 

Άρθρο 2 

ΟΡΓΑΝΑ ΤΟΥ Π.Μ.Σ. ΜΕ ΤΙΤΛΟ: «ΚΛΑΣΙΚΗ ΦΙΛΟ¬ 
ΛΟΓΙΑ» ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 
(άρθρα 31,44 και 45 του ν.4485/2017) 

Αρμόδια Όργανα για τη διοίκηση, οργάνωση και λει¬ 
τουργία του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. είναι: 

I. Η Σύγκλητος του Π.Ι. είναι το αρμόδιο όργανο για τα 
θέματα ακαδημαϊκού, διοικητικού, οργανωτικού και οικο¬ 
νομικού χαρακτήρα του Π.Μ.Σ. με τίτλο: «Κλασική Φιλολο¬ 
γία» τουΤμήματος Φιλολογίας του Π.Ι.. Επίσης η Σύγκλητος 
του Π.Ι. ασκεί όσες αρμοδιότητες σχετικά με το Π.Μ.Σ. δεν 
ανατίθενται από το νόμο ειδικώς σε άλλα όργανα. 

II. Η Συνέλευση τουΤμήματος Φιλολογίας του Π.Ι., ή η 
επταμελής Ειδική Διατμηματική Επιτροπή σε περίπτωση 
διατμηματικού Π.Μ.Σ. ή η εννεαμελής Ειδική Διιδρυμα- 
τική Επιτροπή σε περίπτωση Διιδρυματικού Π.Μ.Σ. και 
έχει τα καθήκοντα που ορίζονται στο άρθρο 31 παρ. 3 
του ν. 4485/2017. Το Π.Μ.Σ. με τίτλο: «Κλασική Φιλολο¬ 


γία» του Τμήματος Φιλολογίας του Π.Ι. λειτουργεί υπό 
την εποπτεία και το έλεγχο της Συνέλευσης του Τμήμα¬ 
τος Φιλολογίας του Π.Ι., η οποία έχει τις αρμοδιότητες 
που προβλέπει το ως άνω άρθρο του ν. 4485/2017 και 
ο παρών Κανονισμός Λειτουργίας του Π.Μ.Σ. με τίτλο: 
«Κλασική Φιλολογία». Πιο συγκεκριμένα, η Συνέλευ¬ 
ση του Τμήματος Φιλολογίας του Π.Ι. α) εισηγείται στη 
Σύγκλητο του Π.Ι., δια της Επιτροπής Μεταπτυχιακών 
Σπουδών της παραγράφου 5 του άρθρου 32, σχετικά 
με την αναγκαιότητα ίδρυσης Π.Μ.Σ. με τίτλο: «Κλασική 
Φιλολογία» στο Τμήμα Φιλολογίας του Π.Ι., σύμφωνα 
με το άρθρο 32, β) ορίζει τα μέλη της Σ.Ε. του Π.Μ.Σ. με 
τίτλο: «Κλασική Φιλολογία» του Τμήματος Φιλολογίας 
του Π.Ι., γ) κατανέμει το διδακτικό έργο μεταξύ των δι¬ 
δασκόντων στο Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι., δ) συγκροτεί επιτροπές 
επιλογής ή εξέτασης των υποψήφιων μεταπτυχιακών 
φοιτητών του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι., ε) διαπιστώνει την επιτυχή 
ολοκλήρωση της φοίτησης, προκειμένου να απονεμηθεί 
το Δ.Μ.Σ. στην Κλασική Φιλολογία του Τμήματος Φιλολο¬ 
γίας του Π.Ι., στ) ασκεί κάθε άλλη αρμοδιότητα που προ- 
βλέπεται από τις σχετικές διατάξεις του ως άνω Νόμου. 
Επιλύει επίσης οποιοδήποτε ζήτημα προκύπτει κατά τη 
λειτουργία του Π.Μ.Σ. με τίτλο: «Κλασική Φιλολογία» του 
Τ μήματος Φιλολογίαςτου Π.Ι. το οποίο δεν προβλέπεται 
από τον παρόντα Κ.Μ.Σ. Είναι τέλος το αρμόδιο όργανο 
να προτείνει οποιαδήποτε αλλαγή ή τροποποίηση του 
παρόντος Κ.Μ.Σ. 

III. Η Συντονιστική Επιτροπή (Σ.Ε.) του Π.Μ.Σ. με τίτλο: 
«Κλασική Φιλολογία» απαρτίζεται από πέντε (5) μέλη 
Δ.Ε.Π.τουΤμήματοςΦιλολογίαςτου Π.Ι., οι οποίοι έχουν 
αναλάβει μεταπτυχιακό έργο. Εκλέγονται από τη Συνέ¬ 
λευση του Τμήματος Φιλολογίας του Π.Ι. για διετή θητεία. 
Είναι δε αρμόδια για την παρακολούθηση και τον συντο¬ 
νισμό της λειτουργίας του Π.Μ. Σ με τίτλο: «Κλασική Φιλο¬ 
λογία» του Τ μήματος Φιλολογίας του Π.Ι. Από τα εκλεγμέ¬ 
να αυτά μέλη η Συνέλευση τουΤμήματος Φιλολογίας του 
Π.Ι. ορίζει τον Διευθυντή του Π.Μ.Σ. με τίτλο: «Κλασική 
Φιλολογία», ο οποίος προεδρεύει στη Σ.Ε., καθώς και 
τον αναπληρωτή του (συνδυασμός των παρ. 5 και 8 του 
άρθρου 31 του ν. 4485/2017). Η θητεία του Προέδρου 
της Σ.Ε. μπορεί να ανανεωθεί μία φορά. Τα μέλη της ως 
άνω Επιτροπής δεν δικαιούνται επιπλέον αμοιβής ή απο¬ 
ζημίωσης για τη συμμετοχή τους σε αυτή. Οι εκπρόσωποι 
στη Σ.Ε. κάθε ειδίκευσης είναι ακαδημαϊκοί σύμβουλοι 
για τους μεταπτυχιακούς φοιτητές της ειδίκευσής τους. 
Οι ακαδημαϊκοί σύμβουλοι παρακολουθούν την εξέλι¬ 
ξη των σπουδών των φοιτητών που είναι στην ευθύνη 
τους και ενημερώνονται από τους διδάσκοντες για τυχόν 
συνεχείς απουσίες φοιτητών. Οι φοιτητές οφείλουν να 
έρχονται σε επαφή με τον ακαδημαϊκό σύμβουλο τους 
για κάθε πρόβλημα που μπορεί να επηρεάσει την ομαλή 
πορεία των σπουδών τους. Ο σύμβουλος αντικαθίσταται 
από τον επιβλέποντα της Μεταπτυχιακής Διπλωματικής 
Εργασίας (Μ.Δ.Ε).Κατά τη λήξη της θητείας της Σ.Ε. και 
με ευθύνη του απερχόμενου Διευθυντή συντάσσεται 
αναλυτικός απολογισμός του ερευνητικού και εκπαιδευ¬ 
τικού έργου του Π.Μ.Σ. με τίτλο: «Κλασική Φιλολογία» 

του Π.Ι., καθώς και των λοιπών δραστηριοτήτων του, 
με στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ. με 
τίτλο: «Κλασική Φιλολογία». 

IV. Η Επιτροπή Μεταπτυχιακών Σπουδών συστήνεται 
στο Π.Ι., αποτελείται από τον Αντιπρύτανη Ακαδημαϊκών 
Υποθέσεων και Φοιτητικών θεμάτων, ο οποίος εκτελεί 
χρέη Προέδρου, και τους Κοσμήτορες του Π.Ι. ως μέλη 
και έχει τις αρμοδιότητες που προβλέπονται στο άρθρο 
32 στην παράγραφο 5του ν. 4485/2017. Τα μέλη της ως 
άνω Επιτροπής δεν δικαιούνται επιπλέον αμοιβής ή απο¬ 
ζημίωσης για τη συμμετοχή τους σε αυτή. 

V. Ο Διευθυντής του Π.Μ.Σ. με τίτλο: «Κλασική Φιλο¬ 
λογία» είναι μέλος της ΣΕ. του Π.Μ.Σ. με τίτλο: «Κλασική 
Φιλολογία» του Τμήματος Φιλολογίας του Π.Ι, ορίζεται 
μαζί με τον αναπληρωτή του, με απόφαση της Συνέλευ¬ 
σης του Τμήματος Φιλολογίας του Π.Ι., για διετή θητεία 
και πληροί τις προϋποθέσεις του άρθρου 31 της παρ. 8 
του ν. 4485/2017. Προεδρεύει της Σ.Ε του Π.Μ.Σ. με τίτ¬ 
λο: «Κλασική Φιλολογία» του Τμήματος Φιλολογίας του 
Π.Ι., είναι μέλος Δ.Ε.Π. πρώτης βαθμίδας ή της βαθμίδας 
του αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. με 
τίτλο: «Κλασική Φιλολογία» του Τμήματος Φιλολογίας 
του Π.Ι., ασκεί δε τα καθήκοντα που ορίζονται στον ως 
άνω νόμο (άρθρο 31 παρ. 8 του ν. 4485/2017), τον πα¬ 
ρόντα Κανονισμό Μεταπτυχιακών Σπουδών (Κ.Μ.Σ.) και 
όποια άλλα ορίζονται από τη Συνέλευση του Τμήματος 
Φιλολογίας του Π.Ι. (άρθρο 45, παρ. 1γ). Ο Διευθυντής 
του Π.Μ.Σ. με τίτλο: «Κλασική Φιλολογία» του Τμήματος 
Φιλολογίας του Π.Ι εισηγείται στα αρμόδια όργανα του 
Π.Ι. για κάθε θέμα που αφορά στην αποτελεσματική λει¬ 
τουργία του προγράμματος. Ο Διευθυντής του Π.Μ.Σ. 
με τίτλο: «Κλασική Φιλολογία» του Τμήματος Φιλολογί¬ 
ας του Π.Ι δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. 

VI. Η εξαμελής Επιστημονική Συμβουλευτική Επιτροπή 
(Ε.Σ.Ε.), με την αρμοδιότητα της εξωτερικής ακαδημαϊκής 
αξιολόγησης του Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. (άρθρο 44 παρ. 3 του 
ν. 4485/2017). 

Άρθρο 3 

ΚΑΤΗΓΟΡΙΕΣ ΥΠΟΨΗΦΙΩΝ ΓΙΑ ΦΟΙΤΗΣΗ 
ΣΤΟ Π.Μ.Σ. ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» 
ΤΟΥΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

(άρθρο 34 παρ. 1,7 και 8 του ν.4485/2017) 

Στο Π.Μ.Σ. με τίτλο: «Κλασική Φιλολογία» του Τμήμα¬ 
τος Φιλολογίας του Π.Ι. γίνονται δεκτοί πτυχιούχοι των 
Τμημάτων Φιλολογίας (ή του ενιαίου ΦιλοσοφικούΤμή- 
ματος) των Φιλοσοφικών Σχολών και άλλων Τμημάτων 
Πανεπιστημίων της ημεδαπής συναφούς γνωστικού 
αντικειμένου ή ομοταγών αναγνωρισμένων Ιδρυμάτων 
της αλλοδαπής. Δ.Μ.Σ. δεν απονέμεται σε φοιτητή του 
οποίου ο τίτλος σπουδών πρώτου κύκλου από ίδρυμα 
της αλλοδαπής δεν έχει αναγνωριστεί από τον Διεπι¬ 


στημονικό Οργανισμό Αναγνώρισης Τίτλων Ακαδημαϊ¬ 
κών και Πληροφόρησης (Δ.Ο.Α.Τ.Α.Π.), σύμφωνα με τον 
ν. 3328/2005 (Α'80). 

Σε ειδικές περιπτώσεις και ύστερα από αιτιολογημένη 
εισήγηση του αρμόδιου Τομέα και της Σ.Ε. του Π.Μ.Σ. με 
τίτλο: «Κλασική Φιλολογία» του Τμήματος Φιλολογίας 
του Π.Ι. γίνονται δεκτές και υποψηφιότητες πτυχιούχων 
άλλων Τμημάτων καθώς και πτυχιούχοι ΤΕΙ συναφούς 
γνωστικού αντικειμένου. Το είδος και τον αριθμό των 
πιθανών συμπληρωματικών εξετάσεων γι' αυτές τις ει¬ 
δικές περιπτώσεις καθορίζει η Συνέλευση τουΤμήματος 
Φιλολογίας του Π.Ι. και τις διενεργεί ειδική Εξεταστική 
Επιτροπή. 

Μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π., που πληρούν τις προϋποθέσεις του πρώτου 
εδαφίου της παρ. 1 του άρθρου 34, μπορούν, μετά από 
αίτηση τους, να εγγραφούν ως υπεράριθμοι και μόνο 
ένας κατ'έτος στο Π.Μ.Σ. με τίτλο: «Κλασική Φιλολογία» 
που οργανώνεται από το Τμήμα Φιλολογίας του Π.Ι. όπου 
υπηρετούν, και το οποίο είναι συναφές με το αντικείμενο 
του τίτλου σπουδών και του έργο που επιτελούν στο 
οικείο Ίδρυμα. 

Άρθρο 4 

ΑΡΙΘΜΟΣ ΕΙΣΑΚΤΕΩΝ, ΚΡΙΤΗΡΙΑ ΚΑΙ ΔΙΑΔΙΚΑΣΙΑ 

ΕΠΙΛΟΓΗΣ ΕΙΣΑΚΤΕΩΝ 

(άρθρα 34 και 45 του ν. 4485/2017) 

ΑΡΙΘΜΟΣ ΕΙΣΑΚΤΕΩΝ 

Ο αριθμός των Μεταπτυχιακών Φοιτητών που εγγρά- 
φονται κατ'έτος στο Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. είναι ανάλογος προς 
τον αριθμό των διαθέσιμων διδασκόντων. Ο αριθμός των 
εισακτέων κατ'έτος στο Π.Μ.Σ. με τίτλο: «Κλασική Φιλο¬ 
λογία» του Τμήματος Φιλολογίας του Π.Ι. ορίζεται κατ' 
ανώτατο όριο σε δώδεκα (12) μεταπτυχιακούς φοιτητές 
(οκτώ(8) φοιτητές στην ειδίκευση της Αρχαίας Ελληνικής 
Φιλολογίας και τέσσερις (4) φοιτητές στην ειδίκευση της 
Λατινικής Φιλολογίας). Ο μέγιστος αριθμός μεταπτυχια¬ 
κών φοιτητών ανά διδάσκοντα ορίζεται σε δώδεκα (12) 
μεταπτυχιακούς φοιτητές, ο δε μέγιστος αριθμός των 
μεταπτυχιακών φοιτητών στο Π.Μ.Σ. με τίτλο: «Κλασική 
Φιλολογία» του Τμήματος Φιλολογίας του Π.Ι., σε σχέση 
και με τον αριθμό των προπτυχιακών φοιτητών και των 
διδασκόντων, ορίζεται σε τριάντα έξι (36), με σκοπό τη 
διασφάλιση της ποιότητας όλων των κύκλων σπουδών 
(άρθρο 45 παρ. 1 β του ν.4485/2017). 

ΠΡΟΚΗΡΥΞΗ ΚΕΝΩΝ ΘΕΣΕΩΝ 

Το Τμήμα Φιλολογίας του Π.Ι. σε ημερομηνίες που 
ορίζονται από τη Συνέλευση του Τμήματος ή την Ε.Δ.Ε. 
προκηρύσσουν θέσεις με ανοιχτή διαδικασία (πρό¬ 
σκληση εκδήλωσης ενδιαφέροντος) για την εισαγωγή 
πτυχιούχων στο Π.Μ.Σ. με τίτλο: «Κλασική Φιλολογία». 
Η προκήρυξη των κενών θέσεων του Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι. 
γίνεται κατά το πρώτο δεκαήμερο του Ιουνίου. Η σχε¬ 
τική προκήρυξη δημοσιεύεται στον αθηναϊκό και τον 
τοπικό τύπο, το διαδίκτυο και περιλαμβάνει τους όρους 
και τις προϋποθέσεις υποψηφιότητας, τις κατηγορίες 
πτυχιούχων και τον αριθμό των εισακτέων, τον τρόπο 

εισαγωγής, τα κριτήρια επιλογής, τις προθεσμίες υποβο¬ 
λής αιτήσεων, τα απαιτούμενα δικαιολογητικά καθώς και 
τις ημερομηνίες και τον χώρο διεξαγωγής των γραπτών 
εξετάσεων και συνεντεύξεων. Οι υποψήφιοι υποβάλ¬ 
λουν αίτηση προς τη Γραμματεία του Τμήματος Φιλο¬ 
λογίας του Π.Ι. στο διάστημα 5-15 Σεπτεμβρίου, η οποία 
συνοδεύεται από: α) σύντομο Βιογραφικό Υπόμνημα, 
β) αντίγραφο Πτυχίου με αναλυτική βαθμολογία, γ) τίτ¬ 
λους ξένων γλωσσών, δ) δύο (2) συστατικές επιστολές 
(δεν απαιτούνται συστατικές επιστολές από τους πτυ- 
χιούχους της κλασικής ειδίκευσης του Τμήματος Φιλο¬ 
λογίας του Π.Ι.).Τίτλοι σπουδών από ξένα ΑΕΙ πρέπει να 
έχουν την αναγνώριση ισοτιμίας, όπως ορίζει η ισχύουσα 
νομοθεσία. Η ΓραμματείατουΤμήματοςΦιλολογίαςτου 
Π.Ι. παρέχει πληροφορίες σχετικές με την ύλη των εξετά¬ 
σεων και τα απαιτούμενα δικαιολογητικά. 

ΟΡΟΙ / ΠΡΟΫΠΟΘΕΣΕΙΣ ΥΠΟΨΗΦΙΟΤΗΤΑΣ 
Οι πτυχιούχοι ελληνικών Πανεπιστημίων πρέπει να 
γνωρίζουν αποδεδειγμένα πολύ καλά μία τουλάχιστον 
διεθνή ξένη γλώσσα (αγγλική, γαλλική, γερμανική, ιταλι¬ 
κή, ισπανική). Η γνώση της ξένης γλώσσας πιστοποιείται 
με κατάθεση σχετικού τίτλου επιπέδου Β2 που χορηγεί¬ 
ται από αρμόδιους φορείς (Αγγλικά: επίπεδο Εο\λ/θγ ή 
ΤΟΕΡΙ [500+]- Γαλλικά: ϋβΙΤ 2- Γερμανικά: Μίΐΐθΐ5ΐ:υίΓθ 
κλπ.) ή, αν δεν υπάρχει, με γραπτή εξέταση (μετάφραση 
ξενόγλωσσου επιστημονικού κειμένου, για να διαπιστω¬ 
θεί ο ευχερής χειρισμός της διεθνούς βιβλιογραφίας), 
την οποία διενεργεί Επιτροπή οριζόμενη κατά γλώσσα 
από τη Συνέλευση του Τμήματος, μετά από εισήγηση 
της Σ.Ε. του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. Οι αλλοδαποί υποψήφιοι 
οφείλουν να γνωρίζουν επαρκώς την ελληνική γλώσσα. 
Η επάρκεια της ελληνομάθειας πιστοποιείται όπως ορί¬ 
ζουν οι σχετικές διατάξεις (π.χ. με κατάθεση Απολυτηρί¬ 
ου Ελληνικού Λυκείου, Πτυχίου Ελληνικής Φιλολογίας ή 
Πιστοποιητικού ελληνομάθειας Γ' επιπέδου του Κέντρου 
Ελληνικής Γλώσσας του Υπουργείο Παιδείας, Έρευνας 
και Θρησκευμάτων). 

ΓΡΑΠΤΕΣ ΕΞΕΤΑΣΕΙΣ - ΠΡΟΦΟΡΙΚΗ ΣΥΝΕΝΤΕΥΞΗ 
Η εισαγωγή των φοιτητών στο Π.Μ.Σ. με τίτλο: «Κλα¬ 
σική Φιλολογία» του Π.Ι. γίνεται ύστερα από γραπτές 
εξετάσεις και προφορική συνέντευξη, Οι γραπτές εξετά¬ 
σεις στα δύο (2) μαθήματα ειδίκευσης (Αρχαία Ελληνική 
Φιλολογία, Λατινική Φιλολογία) και στην ξένη γλώσσα 
διενεργούνται κατά το δεύτερο δεκαπενθήμερο του Σε¬ 
πτεμβρίου από τριμελείς Επιτροπές των οικείων Τομέων, 
υπό την εποπτεία της Σ.Ε. του Π.Μ.Σ. Προηγείται η εξέ¬ 
ταση στην ξένη γλώσσα, η επιτυχία στην οποία αποτελεί 
προϋπόθεση για την περαιτέρω διαδικασία. Είναι δυνατή 
η έκτων προτέρων εξέταση στην ξένη γλώσσα κατά τον 
Ιούνιο, ύστερα από αίτηση των ενδιαφερομένων στη 
Γραμματεία τουΤμήματος Φιλολογίας του Π.Ι. 

Ύλη των Γραπτών Εξετάσεων: 
α) ΑΡΧΑΙΑ ΕΛΛΗΝΙΚΗ ΦΙΛΟΛΟΓΙΑ 
Ομήρου Ιλιάδος Ω 

Σοφοκλέους Ηλέκτρα, Ευριπίδου Βάκχαι 
Θουκυδίδου Συγγραφής Βιβλ. 1 ο 
Άγνωστο κείμενο 

Ιστορία της αρχαίας ελληνικής λογοτεχνίας από τις 
αρχές έως και τον 5 ο αιώνα. 


β) ΛΑΤΙΝΙΚΗ ΦΙΛΟΛΟΓΙΑ 

Βιργιλίου Αινειάδος VI. 

Λατινικό Μυθιστόρημα: 

α) Γ. Πετρώνιου 5θΐγπεοη κεφ. 1-4' 26,7-34, ΙΟ' 37-38' 
51-61,5-63, ΙΟ' 71' 110,6- 

113. Και από μετάφραση ολόκληρη η 0 θπ 3 
ΤπιτίθΙςΜοηΨ (= 53ΐγι-, κεφ. 26,7-78,8) 

β) Απουλή ιου Μεταμορφ. 1,1 .IV, 28-V, 22-23. 

Άγνωστο κείμενο: Γ. Ιουλ. Καίσαρος (&Α.ΗίΠ:ί), ϋθ όθΙΙο 
03ΐΙίςοΙ-ΙΙΙ. 

Ιστορία της λατινικής λογοτεχνίας της χρυσής και αρ¬ 
γυρής εποχής. 

Η ύλη των εξετάσεων καθορίζεται ανά διετία από τη 
Συνέλευση τουΤμήματος ύστερα από πρόταση της Σ.Ε 
του Π.Μ.Σ. με τίτλο: «Κλασική Φιλολογία» του Τμήμα¬ 
τος Φιλολογίας του Π.Ι., περιλαμβάνεται στον Οδηγό 
Σπουδών και αναρτάται στο διαδίκτυο. Η εξέταση του 
γνωστού αρχαιοελληνικού και λατινικού κειμένου περι¬ 
λαμβάνει μετάφραση, κριτικές, ερμηνευτικές-πραγμα- 
τολογικές και γραμματολογικές παρατηρήσεις, ενώ η 
εξέταση του άγνωστου αρχαιοελληνικού και λατινικού 
κειμένου περιλαμβάνει μετάφραση, γραμματικές και 
συντακτικές παρατηρήσεις. 

Οι υποψήφιοι μεταπτυχιακοί φοιτητές και των δύο ει¬ 
δικεύσεων του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. εξετάζονται σε κοινά θέ¬ 
ματα με βάση την ύλη της προηγούμενης παραγράφου. 
Οι υποψήφιοι μπορούν στην αίτηση τους να δηλώσουν 
κατά σειρά προτίμησης (1 = ειδίκευση Αρχαίας Ελληνι¬ 
κής Φιλολογίας, 2 = Ειδίκευση Λατινικής Φιλολογίας ή 
αντιστρόφως) την ειδίκευση στην οποία επιθυμούν να 
ενταχθούν. Σε περίπτωση που είναι επιλαχόντες στην 
ειδίκευση της πρώτης προτίμησης τους είναι δυνατόν να 
γίνουν δεκτοί στην ειδίκευση της δεύτερης προτίμησης 
τους, εάν υπάρχουν κενές θέσεις. 

ΔΙΑΔΙΚΑΣΙΑ ΕΠΙΛΟΓΗΣ 

Η διαδικασία επιλογής των υποψηφίων με απόφαση 
της Συνέλευσης του Τμήματος Φιλολογίας του Π.Ι. ή της 
Ε.Δ.Ε., μετά από εισήγηση της Σ.Ε. του Π.Μ.Σ. με τίτλο: 
«Κλασική Φιλολογία», γίνεται από αρμόδιαΤριμελή Επι¬ 
τροπή Επιλογής και Εξέτασης ανά ειδίκευση, απαρτιζό¬ 
μενη από μέλη ΔΕΠ που έχουν αναλάβει μεταπτυχιακό 
έργο. 

Η Επιτροπή καταρτίζει πλήρη κατάλογο με όλουςτους 
υποψηφίους και, ύστερα από τον σχετικό έλεγχο, απορ¬ 
ρίπτει όσους δεν πληρούν τα ελάχιστα κριτήρια που 
έχουν καθοριστεί από το Τμήμα Φιλολογίας του Π.Ι. και 
καλεί σε συνέντευξη τους προκρινόμενους υποψηφίους 
που έχουν συγκεντρώσει τα προαπαιτούμενα. 

Οι ειδικές αυτές επιτροπές επιλογής και εξέτασης κατά 
ειδίκευση (Αρχαία Ελληνική Φιλολογία, Λατινική Φιλο¬ 
λογία), που ορίζονται από τη Συνέλευση τουΤμήματος 
Φιλολογίας του Π.Ι. με πρόταση της Σ.Ε. του Π.Μ.Σ. με 
τίτλο: «Κλασική Φιλολογία», καλούν τον υποψήφιο σε 
συνέντευξη, αξιολογούν τα προσόντα του και εισηγού- 
νται για την ένταξη του στο Π.Μ.Σ. με τίτλο: «Κλασική 
Φιλολογία» στη Συνέλευση του Τμήματος Φιλολογίας 
του Π.Ι., η οποία αποφασίζει. Κατά την προφορική συνέ¬ 
ντευξη κρίνεται η φιλολογική υποδομή του υποψηφίου 
και η κριτική ικανότητα του στην ειδίκευση. 

Οι γραπτές εξετάσεις στα δύο (2) μαθήματα ειδίκευ¬ 
σης και την ξένη γλώσσα και η επιλογή των υποψηφίων 
ολοκληρώνεται έως το τέλος Σεπτεμβρίου, οπότε με ευ¬ 
θύνη της Σ.Ε. του Π.Μ.Σ. με τίτλο: «Κλασική Φιλολογία» 
καταρτίζεται ο πίνακας των επιτυχόντων, η τελική έγκρι¬ 
ση του οποίου γίνεται από τη Συνέλευση του Τμήματος 
Φιλολογίας του Π.Ι. στην πρώτη τακτική συνεδρίαση της. 
Αμέσως μετά οι μεταπτυχιακοί φοιτητές εγγράφονται 
στο Π.Μ.Σ. με τίτλο: «Κλασική Φιλολογία». Αναστολή εγ¬ 
γραφής είναι δυνατή, όμως δεν μπορεί να υπερβαίνει 
τα δύο έτη. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του Τμήματος Φιλολογίας του 
Π.Ι. είτε σε έντυπη είτε σε ηλεκτρονική μορφή. 

ΚΡΙΤΗΡΙΑ ΕΠΙΛΟΓΗΣ 

Για την επιλογή των φοιτητών, σύμφωνα με απόφαση 
της Συνέλευσης του Τμήματος μετά από εισήγηση του 
Τομέα Κλασικής Φιλολογίας του Τμήματος Φιλολογίας 
του Π.Ι., συνεκτιμώνται τα εξής στοιχεία: α) η γραπτή 
εξέταση των μαθημάτων ειδίκευσης (40%), β) ο γενικός 
βαθμός πτυχίου (20%), ο οποίος δεν μπορεί να μικρό¬ 
τερος του έξι και μισό (6,5 - λίαν καλώς). Σε περίπτωση 
Πτυχίου που δεν ακολουθεί τη δεκαδική κλίμακα, η Τρι¬ 
μελής Επιτροπή Επιλογής και Εξέτασης προβαίνει στη 
σχετική αντιστοίχιση, με αιτιολογημένη έκθεση της προς 
τη Συνέλευση τουΤμήματος Φιλολογίας του Π.Ι. και στη 
βάση του Οδηγού Σπουδών του Τμήματος που απένειμε 
τον σχετικό προπτυχιακό τίτλο, γ) ο ΜΟ των προπτυχια¬ 
κών βαθμών ειδίκευσης (20%). Σε περίπτωση αλλαγής 
ειδίκευσης ως ΜΟ των προπτυχιακών βαθμών ειδίκευ¬ 
σης νοείται ο ΜΟ των μαθημάτων κλασικής φιλολογίας 
στο πρόγραμμα κορμού, δ) η προφορική συνέντευξη, η 
επίδοση σε διπλωματική εργασία σχετική με τις ειδικεύ¬ 
σεις του Π.Μ.Σ. με τίτλο: «Κλασική Φιλολογία» του Π.Ι., 
όπου αυτή προβλέπεται στον πρώτο κύκλο σπουδών, 
οι δύο (2) συστατικές επιστολές και τυχόν ερευνητική, 
επαγγελματική και/ή συγγραφική δραστηριότητα (20%). 
Συστατικές επιστολές δεν απαιτούνται για τους αποφοί¬ 
τους της κλασικής ειδίκευσης του Τμήματος Φιλολογίας 
του Π.Ι. (βλ. ανωτ.). 

Σε περίπτωση ισοβαθμίας υπερέχει ο υποψήφιος που 
έχει μεγαλύτερο μέσο όρο βαθμολογίας στις γραπτές 
εξετάσεις εισαγωγής στο Π.Μ.Σ. με τίτλο: «Κλασική Φιλο¬ 
λογία» του Π.Ι. Αν και σε αυτή την περίπτωση προκύψει 
ισοβαθμία, τότε για την τελική τους κατάταξη λαμβάνε- 
ται υπόψη ο βαθμός πτυχίου. Η επιτυχής γραπτή εξέταση 
στα μαθήματα ειδίκευσης αποτελεί προϋπόθεση για την 
περαιτέρω διαδικασία-προβιβάσιμος βαθμός ορίζεται το 
έξι (6) της δεκαδικής κλίμακας και οι μεγαλύτεροι του. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Συνέλευσης του 
Τμήματος Φιλολογίαςτου Π.Ι. ή της Ε.Δ.Ε. 

Μετά την ολοκλήρωση της διαδικασίας καταρτίζεται 
ο τελικός πίνακας των επιτυχόντων. 

Ο τελικός πίνακας επιτυχόντων και τυχόν επιλαχόντων, 
αφού επικυρωθεί από τη Συνέλευση του Τμήματος Φι¬ 
λολογίας του Π.Ι. ή την Ε.Δ.Ε,. αναρτάται στον πίνακα 
ανακοινώσεων της Γραμματείας και στην ιστοσελίδα του 
Τμήματος Φιλολογίαςτου Π.Ι. (νννννν.ρΜΙοΙοςγ.υοί.ςι·). 


Άρθρο 5 

ΔΙΑΡΚΕΙΑ ΚΑΙ ΟΡΟΙ ΦΟΙΤΗΣΗΣ 

(άρθρα 33,34 και 35 του ν. 4485/2017) 

ΧΡΟΝΙΚΗ ΔΙΑΡΚΕΙΑ 

Η χρονική διάρκεια κανονικής φοίτησης στο Π.Μ.Σ. 
με τίτλο: «Κλασική Φιλολογία» τουΤμήματος Φιλολογίας 
του Π.Ι., που οδηγεί στη λήψη Δ.Μ.Σ. στην Κλασική Φι¬ 
λολογία, ορίζεται κατ'ελάχιστο στα τέσσερα (4) εξάμη¬ 
να, στα οποία περιλαμβάνεται και ο χρόνος εκπόνησης 
και κρίσης της μεταπτυχιακής διπλωματικής εργασίας 
(Μ.Δ.Ε).Ο ανώτατος επιτρεπόμενος χρόνος ολοκλήρω¬ 
σης των σπουδών καθορίζεται με απόφαση της Συνέλευ¬ 
σης τουΤμήματος Φιλολογίαςτου Π.Ι. και δεν υπερβαίνει 
τα 6 (έξι) εξάμηνα σπουδών. 

Στο πλαίσιο του Π.Μ.Σ. με τίτλο: «Κλασική Φιλολογία» 
του Τ μήματος Φιλολογίας του Π.Ι. προβλέπεται, σύμφω¬ 
να με την παρ. 2 του άρθρου 33 του ν. 4485/2017 (114 Α'), 
η δυνατότητα μερικής φοίτησης για εργαζόμενους φοι¬ 
τητές (για φοιτητές δηλαδή που αποδεδειγμένα εργά¬ 
ζονται είκοσι (20) ώρες την εβδομάδα με προσκόμιση 
σχετικών δικαιολογητικών από τον εργοδοτικό φορέα 
στη Γραμματεία του Τμήματος Φιλολογίας του Π.Ι.). Η 
διάρκεια της μερικής αυτής φοίτησης δεν δύναται να 
υπερβαίνει το διπλάσιο της κανονικής φοίτησης. Η με¬ 
ρική φοίτηση προβλέπεται και για μη εργαζόμενους 
μεταπτυχιακούς φοιτητές που αδυνατούν να ανταπο- 
κριθούν στις ελάχιστες απαιτήσεις του προγράμματος 
«πλήρους» φοίτησης και για ιδιαίτερες, εξαιρετικά σοβα¬ 
ρές περιπτώσεις (ασθένεια, φόρτος εργασίας, σοβαροί 
οικογενειακοί λόγοι, στράτευση, λόγοι ανωτέρας βίας, 
κ.ά.), για τις οποίες αποφασίζει η Συνέλευση του Τμή¬ 
ματος Φιλολογίαςτου Π.Ι. Επίσης στους μεταπτυχιακούς 
φοιτητές είναι δυνατόν να χορηγηθεί, κατόπιν υποβολής 
σχετικής αίτησης, προσωρινή αναστολή σπουδών, που 
δεν μπορεί να υπερβαίνει τα δύο (2) συνεχόμενα εξάμη¬ 
να. Κατά την διάρκεια της αναστολής, ο μεταπτυχιακός 
φοιτητής χάνει την ιδιότητα του φοιτητή. Τα εξάμηνα 
αναστολής της φοιτητικής ιδιότητας δεν προσμετρώ- 
νται στην προβλεπόμενη ανώτατη διάρκεια κανονικής 
φοίτησης. Δύναται και μόνο σε εξαιρετικές περιπτώσεις 
να χορηγείται παράταση σπουδών και μέχρι ένα έτος, 
κατόπιν αιτιολογημένης απόφασης της Συνέλευσης του 
Τμήματος Φιλολογίαςτου Π.Ι. ή της Ε.Δ.Ε. 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τμήματος Φιλολογίας του Π.Ι. ή η Ε.Δ.Ε. μετά από πρό¬ 
ταση της Σ.Ε. του Π.Μ.Σ. με τίτλο: «Κλασική Φιλολογία», 
η οποία αποφασίζει για τους όρους της επανεξέτασης 
και τους λόγους διαγραφής. Αν ο μεταπτυχιακός φοι¬ 
τητής αποτύχει στην εξέταση μαθήματος ή μαθημάτων 
και θεωρείται από τον ΚΜ.Σ. ότι δεν έχει ολοκληρώσει 
επιτυχώςτο πρόγραμμα, εξετάζεται, ύστερα από αίτηση 
του, από τριμελή επιτροπή μελών Δ.Ε.Π. της Σχολής, οι 
οποίοι έχουν το ίδιο ή συναφές γνωστικό αντικείμενο 
με το εξεταζόμενο μάθημα και ορίζονται από τη Συνέ¬ 
λευση του Τμήματος Φιλολογίας του Π.Ι. Από την επι¬ 
τροπή εξαιρείται ο υπεύθυνος της εξέτασης διδάσκων. 
Μεταπτυχιακός φοιτητής διαγράφεται από το Π.Μ.Σ. με 
τίτλο: «Κλασική Φιλολογία» του Τμήματος Φιλολογίας 

του Π.Ι., όταν συντρέχουν οι ακόλουθοι λόγοι: α) η μη 
επαρκής πρόοδος του μεταπτυχιακού φοιτητή (η οποία 
τεκμηριώνεται με μη συμμετοχή στην εκπαιδευτική δια¬ 
δικασία: παρακολουθήσεις, εξετάσεις), β) η πλημμελής 
εκπλήρωση λοιπών υποχρεώσεων που ορίζονται από τις 
απαιτήσεις των μεταπτυχιακών μαθημάτων στα οποία 
εγγράφεται, γ) συμπεριφορά που προσβάλλει την ακα¬ 
δημαϊκή δεοντολογία, όπως π.χ. η λογοκλοπή (βλ. κα- 
τωτ.) και δ) αίτηση του ίδιου του μεταπτυχιακού φοιτητή. 

Οι μεταπτυχιακοί φοιτητές εγγράφονται και συμμε¬ 
τέχουν στο Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. υπό τους όρους και τις 
προϋποθέσεις που προβλέπονται στον παρόντα Κ.Μ.Σ. 
Οι εγγραφές των εισαγομένων μεταπτυχιακών φοιτητών 
αρχίζουν μετά από σχετική ανακοίνωση της Γραμματείας 
του Τμήματος Φιλολογίας του Π.Ι., στην οποία ορίζεται 
και η χρονική διάρκεια των εγγραφών και τα δικαιολογη- 
τικά που απαιτούνται για την εγγραφή. Οι μεταπτυχιακοί 
φοιτητές δύνανται να αιτηθούν αναστολής εγγραφής 
για δύο (2) συνεχόμενα εξάμηνα κατ' ανώτατο όριο για 
σοβαρούς λόγους (υγείας, οικονομικούς, στράτευσης, 
κ.ά.) με αίτηση τους στη Γραμματεία του Τμήματος Φι¬ 
λολογίας του Π.Ι., η οποία διαβιβάζει τη σχετική αίτηση 
και τα δικαιολογητικά που την συνοδεύουν στην Σ.Ε. του 
Π.Μ.Σ. με τίτλο: «Κλασική Φιλολογία». Η Σ.Ε. του Π.Μ.Σ. 
με τίτλο: «Κλασική Φιλολογία», με αιτιολογημένη έκθε¬ 
ση της, εισηγείται σχετικά στη Συνέλευση του Τμήματος 
Φιλολογίας του Π.Ι., η οποία αποδέχεται ή απορρίπτει το 
αίτημα αναστολής εγγραφής. Οι μεταπτυχιακοί φοιτητές 
έχουν όλα τα δικαιώματα, τις παροχές και τις διευκολύν¬ 
σεις που προβλέπονται και για τους φοιτητές του πρώτου 
κύκλου σπουδών πλην του δικαιώματος παροχής δωρε¬ 
άν διδακτικών συγγραμμάτων.ΤοΤμήμα Φιλολογίαςτου 
Π.Ι. οφείλει να εξασφαλίζει διευκολύνσεις σε μεταπτυχι¬ 
ακούς φοιτητές με αναπηρία ή και ειδικές εκπαιδευτικές 
ανάγκες (προφορική εξέταση, διευκόλυνση πρόσβασης 
στους χώρους εξέτασης, προσβασιμότητα στα προτει- 
νόμενα συγγράμματα κ.τ.λ.). 

ΤΕΛΗ ΦΟΙΤΗΣΗΣ 

Για την εγγραφή στο και την παρακολούθηση του 
Π.Μ.Σ. με τίτλο: «Κλασική Φιλολογία» του Τμήματος Φι¬ 
λολογίας του Π.Ι. δεν προβλέπονται τέλη φοίτησης, 

Άρθρο 6 

ΠΡΟΓΡΑΜΜΑ ΣΠΟΥΔΩΝ-ΕΛΕΓΧΟΣ ΓΝΩΣΕΩΝ 
(άρθρα 34 και 45 του ν. 4485/2017) 

Το Π.Μ.Σ. με τίτλο: «Κλασική Φιλολογία» του Π.Ι. περι¬ 
λαμβάνει δύο (2) ειδικεύσεις: α) ειδίκευση Αρχαίας Ελλη¬ 
νικής Φιλολογίας και β) ειδίκευση Λατινικής Φιλολογίας. 

ΠΑΡΑΚΟΛΟΥΘΗΣΗ ΤΟΥ Π.Μ.Σ. ΜΕ ΤΙΤΛΟ: 

«ΚΛΑΣΙΚΗ ΦΙΛΟΛΟΓΙΑ» ΚΑΙ ΧΟΡΗΓΗΣΗ Δ.Μ.Σ. ΣΤΗΝ 
ΚΛΑΣΙΚΗ ΦΙΛΟΛΟΓΙΑ 

Για κάθε μεταπτυχιακό φοιτητή, ο οποίος παρακο¬ 
λουθεί το Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι., το οποίο οδηγεί στη χο¬ 
ρήγηση Δ.Μ.Σ. στην Κλασική Φιλολογία, ορίζεται από 
τη Συνέλευση του Τμήματος Φιλολογίαςτου Π.Ι., ύστερα 
από πρόταση της Σ.Ε. του Π.Μ.Σ. με τίτλο: «Κλασική Φι¬ 
λολογία», ως επιβλέπων καθηγητής ένα μέλος ΔΕΠ του 


Τμήματος Φιλολογίαςτου Π.Ι. μεταξύ εκείνων στα οποία 
έχει ανατεθεί μεταπτυχιακό έργο στο πλαίσιο της συγκε¬ 
κριμένης ειδίκευσης του Π.Μ.Σ. Ο επιβλέπων και η Σ.Ε 
έχουν την ευθύνη της παρακολούθησης και του ελέγχου 
της πορείας των σπουδών του μεταπτυχιακού φοιτητή. 
Τα μαθήματα και των δύο ειδικεύσεων του Π.Μ.Σ. με 
τίτλο: «Κλασική Φιλολογία» είναι υποχρεωτικά και κατα- 
νέμονται στα τρία πρώτα εξάμηνα σπουδών, ενώ κατά 
το τελευταίο εξάμηνο ο μεταπτυχιακός φοιτητής εκπονεί 
μεταπτυχιακή διπλωματική εργασία (Μ.Δ.Ε.) υπό την επί¬ 
βλεψη ενός μέλους ΔΕΠ του Τομέα Κλασικής Φιλολογίας, 
μετά από εισήγηση της Σ.Ε. του Π.Μ.Σ. με τίτλο: «Κλασική 
Φιλολογία» και έγκριση της Συνέλευσης του Τμήματος 
Φιλολογίαςτου Π.Ι. 

ΠΡΟΓΡΑΜΜΑ ΣΠΟΥΔΩΝ 

Για την απόκτηση του Δ.Μ.Σ. στην Κλασική Φιλολογία ο 
μεταπτυχιακός φοιτητής πρέπει να παρακολουθήσει και 
να εξεταστεί με επιτυχία σε έξι (6) εξαμηνιαία μεταπτυχι¬ 
ακά μαθήματα / σεμινάρια με διαφορετικό περιεχόμενο 
(15 Ε0Τ5 το καθένα), δηλ. δύο (2) σε κάθε εξάμηνο (30 
Ε0Τ5), και να συγγράφει διπλωματική επιστημονική ερ¬ 
γασία 30 Ε(ΙΤ5 κατά το τελευταίο εξάμηνο των σπουδών 
του, αφού έχει ανταποκριθεί με επιτυχία στις εξετάσεις. 

ΑΝΤΙΚΕΙΜΕΝΑ - ΜΑΘΗΜΑΤΑ Π.Μ.Σ. ΜΕ ΤΙΤΛΟ: «ΚΛΑ¬ 
ΣΙΚΗ ΦΙΛΟΛΟΓΙΑ» 

ΟΤομέας Κλασικής Φιλολογίας προσφέρει υποχρεωτι¬ 
κά στα δύο πρώτα εξάμηνα του Π.Μ.Σ. με τίτλο: «Κλασική 
Φιλολογία» δύο (2)τουλάχιστον μεταπτυχιακά μαθήματα, 
κοινά για τις δύο ειδικεύσεις (δύο (2) μαθήματα Αρχαίας 
Ελληνικής Φιλολογίας στο α' εξάμηνο, ένα δε (1) μάθη¬ 
μα Αρχαίας Ελληνικής Φιλολογίας και ένα (1) Λατινικής 
Φιλολογίας στο β εξάμηνο), ενώ κατά το τρίτο εξάμηνο 
σπουδών προσφέρει υποχρεωτικά δύο (2) τουλάχιστον 
μαθήματα σε κάθε ειδίκευση (δύο (2) μαθήματα Αρ¬ 
χαίας Ελληνικής Φιλολογίας για την ειδίκευση Αρχαίας 
Ελληνικής Φιλολογίας και δύο (2) μαθήματα Λατινικής 
Φιλολογίας για την ειδίκευση Λατινικής Φιλολογίας). Τα 
μαθήματα αναθέτει η Συνέλευση τουΤμήματος Φιλολο¬ 
γίας του Π.Ι. Ορισμένα σεμινάρια μπορεί να είναι κοινά 
για όλους τους μεταπτυχιακούς φοιτητές του Τμήματος 
Φιλολογίαςτου Π.Ι. Οι φοιτητές του Π.Μ.Σ. με τίτλο: «Κλα¬ 
σική Φιλολογία» μπορούν, με τη σύμφωνη γνώμη του 
επιβλέποντος και την άδεια της Σ.Ε. του Π.Μ.Σ. με τίτλο: 
«Κλασική Φιλολογία» καιτηςΣυνέλευσηςτουΤμήματος 
Φιλολογίας του Π.Ι., να παρακολουθήσουν ένα μετα¬ 
πτυχιακό μάθημα Π.Μ.Σ. διαφορετικού από εκείνο στο 
οποίο ανήκουν (το Π.Μ.Σ. αυτό μπορεί να ανήκει στο 
Τμήμα Φιλολογίαςτου Π.Ι. ή σε ομοταγές αναγνωρισμένο 
ίδρυμα της ημεδαπής ή της αλλοδαπής στο πλαίσιο των 
εκπαιδευτικών προγραμμάτων των κινητικότητας σπου¬ 
δαστών της Ευρωπαϊκής Ένωσης). Κάθε μεταπτυχιακό 
μάθημα/ σεμινάριο περιλαμβάνει τρεις εβδομαδιαίες 
ώρες διδασκαλίας. 

ΕΝΑΡΞΗ ΜΑΘΗΜΑΤΩΝ - ΦΟΙΤΗΣΗ 

Τα μαθήματα του Π.Μ.Σ. με τίτλο: «Κλασική Φιλολογία» 
του Π.Ι. αρχίζουν την πρώτη εβδομάδα του Οκτωβρίου. 
Με απόφαση της Συνέλευσης του Τμήματος Φιλολογίας 
του Π.Ι. είναι δυνατή η διακοπή φοίτησης ενός μεταπτυ¬ 
χιακού φοιτητή, ύστερα από αιτιολογημένη αίτησή του, 

για εύλογο χρονικό διάστημα. Σύμφωνα με τον νόμο 
η παρακολούθηση των μαθημάτων είναι υποχρεωτι¬ 
κή. Για να έχει ο μεταπτυχιακός φοιτητής δικαίωμα να 
κατοχυρώσει βαθμό στο μάθημα, πρέπει να έχει πα¬ 
ρακολουθήσει τουλάχιστον τα 3/4 των σεμιναρίων και 
προφανώς να έχει εκπληρώσει στο ακέραιο και μέσα 
στα προβλεπόμενα χρονικά πλαίσια που ορίζει ο παρών 
Κ.Μ.Σ. τις σχετικές υποχρεώσεις του. Τα προσφερόμενα 
μαθήματα (τουλάχιστον δύο ανά εξάμηνο σε κάθε ειδί¬ 
κευση) περιλαμβάνονται στον κατάλογο των γνωστικών 
αντικειμένων, όπως αυτός εμφανίζεται στον παρόντα 
Κανονισμό Μεταπτυχιακών Σπουδών.Το ωρολόγιο πρό¬ 
γραμμα των μαθημάτων του Π.Μ.Σ. με τίτλο: «Κλασική 
Φιλολογία» καταρτίζεται από τη Σ.Ε. μετά από εισήγηση 
του Τομέα Κλασικής Φιλολογίας, πριν από τη λήξη του 
προηγούμενου ακαδημαϊκού έτους, εγκρίνεται από τη 
Συνέλευση του Τμήματος Φιλολογίας του Π.Ε στην τε¬ 
λευταία της τακτική συνεδρία, δημοσιεύεται, με ευθύνη 
της ΓραμματείαςτουΤμήματοςΦιλολογίαςτου Π.Ε, στον 
ενιαίο Οδηγό Σπουδών του Τμήματος Φιλολογίας και 
αναρτάται στον ιστότοπό του (νννννν.ρΜΙο^γ.υοί.ςιΐ'). 
Σε περίπτωση ανάγκης αναπλήρωσης μαθημάτων, τα 
μαθήματα αναπληρώνονται μετά από αίτηση του διδά¬ 
σκοντος στη Σ.Ε. του Π.Μ.Σ. με τίτλο: «Κλασική Φιλολο¬ 
γία» του Τμήματος Φιλολογίας του Π.Ε και έγκριση του 
αιτήματος από την τελευταία. Δύναται να προβλεφθεί 
η διδασκαλία με μέσα εξ αποστάσεως εκπαίδευσης, η 
οποία δεν πρέπει να ξεπερνά το τριάντα πέντε τοις εκατό 
(35%) της συνολικής διδασκαλίας. Η εξ αποστάσεως δι¬ 
δασκαλία πραγματοποιείται με τη χρήση ηλεκτρονικών 
μέσων (5Κγρθ, θ-ργθβθγκθ, κ.τ.λ.). 

Ο μεταπτυχιακός φοιτητής υποχρεούται να εγγράφει 
σε μαθήματα που προσφέρουν 30 Ε(ΙΤ5 σε κάθε ένα από 
τα πρώτα τρία εξάμηνα (δηλαδή 30 + 30 + 30 Ε(ΙΤ5). 
Επομένως το σύνολο των Ε(ΙΤ$ από τα προσφερόμενα 
μαθήματα που πρέπει να συγκεντρώσει ένας μεταπτυ¬ 
χιακός φοιτητής ορίζεται σε 90. Οι Ε0Τ5 της Μ.Δ.Ε είναι 
30. Συνολικά δηλαδή ένας μεταπτυχιακός φοιτητής του 
Π.Μ.Σ. με τίτλο: «Κλασική Φιλολογία» του Τμήματος Φιλο¬ 
λογίας του Π.Ε πρέπει να συμπληρώσει 90 + 30 = Ε0Τ5= 
120 Ε(ΙΤ$ στο σύνολο των δύο ετών. 

Οι μεταπτυχιακοί φοιτητές του Π.Μ.Σ. με τίτλο: «Κλα¬ 
σική Φιλολογία» του Τμήματος Φιλολογίας του Π.Ε έχουν 
δικαίωμα πρόσβασης στα βιβλία, τα περιοδικά του 
Ιδρύματος και τα φωτοτυπικά μηχανήματα του Τμήμα¬ 
τος Φιλολογίας. Με τη συναίνεση του διδάσκοντος, τη 
σύμφωνη γνώμη της Σ.Ε. του Π.Μ.Σ. με τίτλο: «Κλασική 
Φιλολογία» και απόφαση της Συνέλευσης του Τμήματος 
Φιλολογίας του Π.Ε, είναι δυνατό να παρακολουθούν ως 
ακροατές υποψήφιοι διδάκτορες του παλαιού συστήμα¬ 
τος Μεταπτυχιακών Σπουδών καθώς και μεταπτυχιακοί 
φοιτητές άλλων συνεργαζόμενων Ιδρυμάτων. Με τη 
σύμφωνη γνώμη του διδάσκοντος είναι δυνατό να πα¬ 
ρακολουθούν ως ακροατές και μεταπτυχιακοί φοιτητές 
του Π.Μ.Σ. με τίτλο: «Κλασική Φιλολογία» του Π.Ε, που 
δεν είναι εγγεγραμμένοι στο μάθημα. 

ΑΞΙΟΛΟΓΗΣΗ 

α. Η αξιολόγηση των φοιτητών γίνεται με εξετάσεις ή 
με εργασία(-ες), γραπτές ή/και προφορικές, ή με συνδυα¬ 


σμό των παραπάνω, με απόφαση του διδάσκοντος. Είναι 
δυνατό να προσφέρονται εναλλακτικοί τρόποι εξέτασης, 
που επιλέγονται από τους φοιτητές σε συνεννόηση με 
τον διδάσκοντα. Ο τρόπος αξιολόγησης ανακοινώνεται 
στην αρχή κάθε εξαμήνου. Η εξεταστική περίοδος διαρ- 
κεί μία εβδομάδα και συμπίπτει με την τελευταία εβδο¬ 
μάδα του μεταπτυχιακού εξαμήνου (τέλος Φεβρουάριου 
και τέλος Ιουνίου). 

β. Θέματα για γραπτές και προφορικές εργασίες ανα¬ 
κοινώνονται στην αρχή κάθε εξαμήνου από τον διδάσκο¬ 
ντα. Είναι ευθύνη του διδάσκοντος να εξασφαλίσει, για 
κάθε ερευνητικό θέμα που ανακοινώνεται, την ύπαρξη 
επαρκούς βιβλιογραφίας που να είναι προσπελάσιμη 
στους φοιτητές. 

γ. Τα θέματα γραπτών εργασιών μπορούν να συμπί¬ 
πτουν με τα θέματα των προφορικών εργασιών, όμως 
η γραπτή εργασία θα πρέπει να πραγματεύεται το θέμα 
πληρέστερα και σε μεγαλύτερο βάθος. 

δ. Φοιτητές που απουσιάζουν αδικαιολόγητα από την 
τελική εξέταση ή που δεν παραδίδουν εγκαίρως τις κα¬ 
θορισμένες γραπτές ή/και προφορικές εργασίες βαθμο¬ 
λογούνται με μηδέν (0). 

ε. Δεν υπάρχει επαναληπτική εξέταση. Σε περίπτω¬ 
ση αποτυχίας, μετά από εξέταση του από τη Τριμελή 
Επιτροπή Μελών Δ.Ε.Π. της παρ. 6 του άρθρου 34 του 
ν. 4485/2017, ο φοιτητής υποχρεούται να παρακολου¬ 
θήσει το ίδιο ή άλλο μάθημα σε επόμενο εξάμηνο. Ο 
ανώτατος αριθμός μαθημάτων στα οποία ο φοιτητής 
μπορεί να αποτύχει είναι δύο. Σε περίπτωση αποτυχίας 
σε περισσότερα των δύο μαθημάτων ο φοιτητής διαγρά¬ 
φεται από το Π.Μ.Σ. με πρόταση της Σ.Ε. και απόφαση 
της Συνέλευσης του Τμήματος Φιλολογίας του Π.Ε 
στ. Οι γραπτές εργασίες που απαιτούνται στο πλαίσιο 
των μαθημάτων παραδίδονται στον διδάσκοντα πριν 
από τη λήξη του εξαμήνου (20 Φεβρουάριου και 30 Ιου¬ 
νίου αντίστοιχα). 

ζ. Οι προθεσμίες υποβολής των εργασιών τηρούνται 
αυστηρά. Για σοβαρούς και τεκμηριωμένους λόγους, 
και μόνο μετά από ρητή ατομική συνεννόηση με τον 
διδάσκοντα, επιτρέπεται παράταση της προθεσμίας για 
διάστημα όχι μεγαλύτερο των δέκα ημερών. Σε περίπτω¬ 
ση μη έγκαιρης κατάθεσης, η εργασία δεν προσμετράται 
στην τελική αξιολόγηση του φοιτητή. 

η. Η βαθμολογία των μαθημάτων ανακοινώνεται απα¬ 
ραίτητα ως τις 15 Μαρτίου για το χειμερινό εξάμηνο και 
ως τις 15 Ιουλίου για το εαρινό εξάμηνο. 

θ. Προβιβάσιμος βαθμός για κάθε μάθημα είναι οι 
αριθμοί από το 6 μέχρι το 10. 

Κάθε μάθημα βαθμολογείται αυτοτελώς σε ακέραιες 
ή και μισές μονάδες. Η κλίμακα βαθμολογίας είναι: 6 έως 
6,49 "καλώς", 6,5 έως 8,49 "λίαν καλώς" και 8,5 έως 10 
"άριστα". 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ (Μ.Δ.Ε.) 
α. Πριν από τη λήξη του τρίτου εξαμήνου σπουδών, 
ο μεταπτυχιακός φοιτητής, σε συνεννόηση με το μέλος 
Δ.Ε.Π. που θα επιβλέψει την εκπόνηση της Μ.Δ.Ε. και το 
οποίο διδάσκει ή έχει διδάξει στο παρελθόν στο Π.Μ.Σ, 
πρέπει να επιλέξει και να δηλώσει θέμα για Μ.Δ.Ε. Για την 
εκπόνηση Μ.Δ.Ε (άρθρο 34, παρ. 4 του ν. 4485/2017), η 

Σ.Ε.του Π.Μ.Σ. με τίτλο: «Κλασική Φιλολογία» τουΤμήμα- 
τος Φιλολογίας του Π.Ι., ύστερα από αίτηση του υποψη¬ 
φίου, στην οποία αναγράφεται ο προτεινόμενος τίτλος 
της Μ.Δ.Ε., ο προτεινόμενος επιβλέπων και επισυνάπτε¬ 
ται περίληψη της προτεινόμενης εργασίας, ορίζει τον 
επιβλέποντα αυτής και συγκροτεί Τριμελή Εξεταστική 
Επιτροπή για την έγκριση της εργασίας, ένα μέλος της 
οποίας είναι ο επιβλέπων. Τα μέλη της Τριμελούς Εξε¬ 
ταστικής Επιτροπής πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο του 
Π.Μ.Σ. Μέλη της τριμελούς αυτής εξεταστικής επιτροπής 
είναι δυνατό να είναι μέλη ΔΕΠ άλλων Τμημάτων της 
ημεδαπής ή αναγνωρισμένων ομοταγών της αλλοδα¬ 
πής με γνωστικό αντικείμενο συγγενές προς τη Μ.Δ.Ε. 
Σε εξαιρετικές περιπτώσεις, αν υφίσταται αντικειμενι¬ 
κή αδυναμία ή σπουδαίος λόγος, είναι δυνατή η αντι¬ 
κατάσταση του επιβλέποντος ή μέλους της Τριμελούς 
Εξεταστικής Επιτροπής (παραίτηση, ασθένεια, θάνατος 
του επιβλέποντος ή μέλους, κ.ά.) μετά από απόφαση της 
Συνέλευσης του Τμήματος Φιλολογίας του Π.Ι. 

β. Η έκταση της Μ.Δ.Ε δεν μπορεί να είναι μικρότερη 
των 60 και μεγαλύτερη των 100 σελίδων Η/Υ, γραμμέ¬ 
νη στο διάστημα 1.5 (Τίιηθ5 Νθνν Κοιγιβπ ΟγθθΙ<), συνυ¬ 
πολογισμένων των σημειώσεων (Τίιτίθε Νθνν Βοιτωη 
ΟγθθΚ, διάστημα μονό), όχι όμως της βιβλιογραφίας, των 
ευρετηρίων, των πινάκων κτλ. Το όριο αυτό μπορεί να 
διευρυνθεί (μέχρι τις 130 σελίδες) με τη σύμφωνη γνώμη 
του επιβλέποντος και την έγκριση της Σ.Ε. του Π.Μ.Σ. με 
τίτλο: «Κλασική Φιλολογία». 

γ. Η χρήση των βιβλιογραφικών πηγών πρέπει να είναι 
σύμφωνη με το ακαδημαϊκό ήθος. Έτσι, αν σε εργασία 
μαθήματος/σεμιναρίου περιλαμβάνεται αποδεδειγμένα 
τμήμα επιστημονικού έργου άλλου συγγραφέα χωρίς 
την οφειλόμενη αναφορά, η συγκεκριμένη ενέργεια θε¬ 
ωρείται λογοκλοπή. Στην περίπτωση αυτή είναι δυνατόν 
με απόφαση της Σ.Ε. του Π.Μ.Σ. με τίτλο: «Κλασική Φιλο¬ 
λογία» να επιτραπεί στο φοιτητή να υποβάλει νέα εργα¬ 
σία με άλλο θέμα εντός του επόμενου εξαμήνου. Αν η 
πράξη της λογοκλοπής διαπιστωθεί σε Μ.Δ.Ε., η εργασία 
μηδενίζεται και ο μεταπτυχιακός φοιτητής διαγράφεται, 
δ. Η Μ.Δ.Ε. υποβάλλεται σε πέντε αντίτυπα στη Γραμ¬ 
ματεία του Τμήματος Φιλολογίας του Π.Ι.: ένα για κάθε 
μέλος της Εξεταστικής Επιτροπής, ένα για την Κεντρική 
Βιβλιοθήκη και ένα για το Αρχείο στη Γραμματεία του 
Π.Μ.Σ. με τίτλο: «Κλασική Φιλολογία». Η ημερομηνία 
υποβολής της εργασίας είναι η 30η Σεπτεμβρίου. Πα¬ 
ρέχεται θεσμικά σε όλους τους φοιτητές παράταση ενός 
εξαμήνου για την ολοκλήρωση της Μ.Δ.Ε. 

ε. Η παρουσίαση της Μ.Δ.Ε. υποστηρίζεται ενώπιον 
της Τριμελούς Εξεταστικής Επιτροπής, σε ημερομηνία 
και τόπο που ορίζεται από τη Συνέλευση του Τμήματος 
Φιλολογίας του Π.Ι., παρουσιάζεται στο πλαίσιο έκτα¬ 
κτου ανοικτού σεμιναρίου διάρκειας δύο (2) ωρών κατ' 
ανώτατο όριο και βαθμολογείται από τον επιβλέποντα 
και τα δύο άλλα μέλη Δ.Ε.Π. της Εξεταστικής Επιτροπής. 

Για την έγκριση της Μ.Δ.Ε. απαιτείται θετική ψήφος 
τουλάχιστον δύο μελών της Εξεταστικής Επιτροπής. Ο 
βαθμός της εργασίας προκύπτει από τον ΜΟ των προβι- 
βάσιμων βαθμών των εξεταστών. Η κλίμακα βαθμολογί¬ 


ας ορίζεται από 0-10-προβιβάσιμος βαθμός ορίζεται το 
έξι (6) και οι μεγαλύτεροι του. Κατόπιν της έγκρισης της 
από την Επιτροπή η Μ.Δ.Ε. αναρτάται υποχρεωτικά στο 
διαδικτυακό τόπο της οικείας Σχολής. 

Ο βαθμός του Δ.Μ.Σ. στην Κλασική Φιλολογία προκύ¬ 
πτει από τον σταθμικό μέσο όρο των μαθημάτων του 
Π.Μ.Σ. με τίτλο: «Κλασική Φιλολογία» και της Μ.Δ.Ε. (η 
στάθμιση γίνεται από τις πιστωτικές μονάδες των μα¬ 
θημάτων και της Μ.Δ.Ε.) και υπολογίζεται, με ακρίβεια 
δεύτερου δεκαδικού ψηφίου, με τον ακόλουθο τρόπο: 

Ο βαθμός κάθε μαθήματος και της Μ.Δ.Ε. πολλαπλα- 
σιάζεται με τον αντίστοιχο αριθμό πιστωτικών μονάδων 
(ΕΈΤ5) και το άθροισμα των γινομένων διαιρείται με τον 
ελάχιστο αριθμό πιστωτικών μονάδων που απαιτούνται 
για τη λήψη του Δ.Μ.Σ. 

βαθμός Μ.Δ.Ε - άθοοισυα νινουένων (βαθυού κάθε 
ιιαθήιιατοςχ αντίστοινα Ε0Τ5 κάθε ιιαθήιιατος) + (βαθ¬ 

μός υεταπτυγιακής διπλωματικής εονασίας χ ΕΈΤ5) 

(σύνολο Ε0Τ5) 

στ. Εάν μετά την παράταση η Μ.Δ.Ε. δεν κατατεθεί 
έγκαιρα ή εάν οι βαθμολογητές ζητούν διορθώσεις που 
δεν μπορούν να ολοκληρωθούν στο διάστημα που με¬ 
σολαβεί έως την ανακοίνωση της τελικής βαθμολογίας 
(δηλ. εντός είκοσι (20) ημερών απότην εξέταση κατ'ανώ¬ 
τατο όριο), τότε ο μεταπτυχιακός φοιτητής υποχρεούται 
να κάνει εγγραφή για ένα επιπλέον εξάμηνο, για να έχει 
το δικαίωμα να υποβάλει τη διορθωμένη εργασία έως το 
τέλος του επόμενου εξαμήνου. Καθυστέρηση υποβολής 
πέραν των δύο εξαμήνων συνεπάγεται διαγραφή από 
το πρόγραμμα. 

ζ. Φοιτητής ο οποίος δεν έχει αποκτήσει Δ.Μ.Σ. στην 
Κλασική Φιλολογία μετά την πάροδο έξι (6) εξαμήνων 
από την ημερομηνία εγγραφής του διαγράφεται από 
το Π.Μ.Σ. με τίτλο: «Κλασική Φιλολογία» του Τμήματος 
Φιλολογίας του Π.Ι. Στο χρόνο των έξι εξαμήνων δεν 
υπολογίζεται ο χρόνος κατά τον οποίο ο φοιτητής έχει 
διακόψει νόμιμα, ύστερα από απόφαση της Συνέλευ¬ 
σης του Τμήματος Φιλολογίας του Π.Ι., τις σπουδές του 
(στράτευση, λόγοι υγείας, εγκυμοσύνη κλπ.). 

ΑΡΧΕΙΟ ΣΠΟΥΔΩΝ 

Στη Γραμματεία του Τμήματος Φιλολογίας του Π.Ι. τη¬ 
ρείται αρχείο με ατομική μερίδα για κάθε μεταπτυχιακό 
φοιτητή του Π.Μ.Σ.με τίτλο: «Κλασική Φιλολογία», στην 
οποία καταγράφονται τα μαθήματα που παρακολουθεί 
και οι βαθμολογίες που επιτυγχάνει καθώς και κάθε άλλο 
στοιχείο σχετικό με τις σπουδές του. 

ΕΝΔΕΙΚΤΙΚΟ ΠΡΟΓΡΑΜΜΑ ΜΑΘΗΜΑΤΩΝ ΤΟΥ Π.Μ.Σ. 
ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» 

Τα Πρόγραμμα Μαθημάτων του Π.Μ.Σ. με τίτλο: «Κλα¬ 
σική Φιλολογία» ορίζεται από τα γνωστικά αντικείμενα 
του Τομέα Κλασικής Φιλολογίας του Π.Ι. και περιλαμβάνει 
τα κάτωθι: 1. Αρχαία ελληνική ή/και λατινική επική ποί¬ 
ηση. 2. Αρχαία ελληνική ή/και λατινική λυρική ποίηση. 
3. Αρχαία ελληνική ή/και λατινική δραματική ποίηση 
(τραγωδία, κωμωδία, σατυρικό δράμα). 4. Αρχαία ελλη¬ 
νική ή/και λατινική ιστοριογραφία. 5. Αρχαία ελληνική ή/ 
και λατινική ρητορική. 6. Αρχαία ελληνική ή/και λατινική 
φιλοσοφία. 7. Αρχαίο ελληνικό ή/και λατινικό μυθιστό¬ 
ρημα. 8. Ελληνιστική ποίηση. 9. Ύστερη αρχαιότητα. 

10. Ρωμαϊκή σάτιρα. 11. Διδακτική λογοτεχνία. 12. Μυ¬ 
κηναϊκή φιλολογία. 13. Αρχαία Θρησκεία -Μυθολογία. 
14. Επιστήμη και τεχνολογία του αρχαίου κόσμου (ια¬ 
τρική, μαθηματικά, γεωμετρία, μηχανική κλπ.). 15. Λο¬ 
γοτεχνική κριτική στην αρχαιότητα και σύγχρονες λογο¬ 
τεχνικές θεωρίες. 16. Ιστορία της κλασικής φιλολογίας. 
17. Επιστολογραφία. 18. Γραμματική της αρχαίας Ελλη¬ 
νικής ή/και της λατινικής γλώσσας. 19. Αρχαία ελληνική 
ή/και λατινική μετρική. 20. Αρχαία ελληνική μουσική. 
21. Επιβίωση της Αρχαιότητας στη μεσαιωνική και νέα 
ελληνική λογοτεχνία. 22. Προβλήματα μετάφρασης στη 
νέα ελληνική αρχαίων ελληνικών και λατινικών κειμέ¬ 
νων. 23. Παπυρολογία. 24. Παλαιογραφία. 25. Ιστορία 
και κριτική αρχαίων ελληνικών και λατινικών κειμένων. 
26. Διδακτική μαθημάτων κλασικής φιλολογίας. 27. Ηλε¬ 
κτρονικοί υπολογιστές στην κλασική φιλολογία. 

ΓΛΩΣΣΑ ΔΙΔΑΣΚΑΛΙΑΣ ΤΟΥ Π.Μ.Σ. ΜΕ ΤΙΤΛΟ: «ΚΛΑΣΙ¬ 
ΚΗ ΦΙΛΟΛΟΓΙΑ» 

Γλώσσα Διδασκαλίας του Π.Μ.Σ. με τίτλο: «Κλασική 
Φιλολογία» του Τμήματος Φιλολογίας του Π.Ι. είναι η ελ¬ 
ληνική. Σε ειδικές περιπτώσεις, με αιτιολογημένη εισήγη¬ 
ση της Σ.Ε. του Π.Μ.Σ. με τίτλο: «Κλασική Φιλολογία» και 
έγκριση του Τμήματος Φιλολογίας του Π.Ι., επιτρέπεται 
διεξαγωγή μέρους της διδασκαλίας (2 τρίωρα μεταπτυ¬ 
χιακά μαθήματα κατ'ανώτατο όριο) σε γλώσσα διάφορη 
της ελληνικής. Η γλώσσα εκπόνησης της Μεταπτυχιακής 
Διπλωματικής Εργασίας (Μ.Δ.Ε.),μετά από εισήγηση του 
επιβλέποντος καθηγητή, αιτιολογημένη εισήγηση της 
Σ.Ε. του Π.Μ.Σ. με τίτλο: «Κλασική Φιλολογία» και έγκριση 
του Τμήματος Φιλολογίας του Π.Ι., επιτρέπεται να είναι 
διάφορη της ελληνικής. 

Άρθρο 7 

ΥΠΟΤΡΟΦΙΕΣ 

(άρθρο 35 και 45 του ν.4485/2017) 

Προβλέπεται η δυνατότητα χορήγησης υποτροφιών 
ή βραβείων αριστείας σε μεταπτυχιακούς φοιτητές του 
Π.Μ.Σ. με τίτλο: «Κλασική Φιλολογία» του Τμήματος Φι¬ 
λολογίας, σύμφωνα με απόφαση της Συνέλευσης του 
Τμήματος Φιλολογίας του Π.Ι. ή της Ε.Δ.Ε. Οι υποτροφίες 
χορηγούνται με βάση ακαδημαϊκά, αντικειμενικά κριτή- 
ρια(μέσος όρος βαθμολογίας προηγούμενου εξαμήνου 
για φοιτητές κανονικής φοίτησης, επιστημονικές δημο- 
σιεύσεις)ή/και προσφορά υπηρεσιών και εγγράφονται 
στον εγκεκριμένο προϋπολογισμό του Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι. 
Οι όροι χορήγησης, οι υποχρεώσεις και τα δικαιώματα 
των υποτρόφων καθορίζονται με απόφαση της Συνέλευ¬ 
σης του Τμήματος Φιλολογίαςτου Π.Ι. ήτηςΕ.Δ.Ε. 

Άρθρο 8 

ΔΙΔΑΚΤΙΚΟ ΠΡΟΣΩΠΙΚΟ 

(άρθρα 36 και 45 του ν. 4485/2017) 

Τη διδασκαλία των μαθημάτων στο Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι. 
δύνανται να αναλαμβάνουν: 

I. Μέλη Δ.Ε.Π. του Τομέα Κλασικής Φιλολογίας του 
Τμήματος Φιλολογίας του Π.Ι. ή, μετά από ειδική, αιτι¬ 
ολογημένη έκθεση της Σ.Ε. και έπειτα από έγκριση της 


Συνέλευσης του Τμήματος, και μέλη Δ.Ε.Π. του Τμήματος 
Φιλολογίας τα οποία δεν ανήκουν στον Τομέα Κλασικής 
Φιλολογίας. 

II. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
Τομέα Κλασικής Φιλολογίας του Τμήματος Φιλολογίας 
του Π.Ι., κάτοχοι διδακτορικού διπλώματος, εκτός αν το 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης 
η εκπόνηση διδακτορικής διατριβής. Μετά από ειδική, 
αιτιολογημένη έκθεση της Σ.Ε. και έπειτα από έγκριση 
της Συνέλευσης του Τμήματος, και μέλη της κατηγορί¬ 
ας Ε.Ε.Π., Ε.ΔΙ.Π. και Ε.Τ.Ε.Π του Τμήματος Φιλολογίας τα 
οποία δεν ανήκουν στον Τομέα Κλασικής Φιλολογίας. 

III. Διδάσκοντες σύμφωνα με το π.δ. 407/1980 ή το 
άρθρο 19 του ν. 1404/1983 (Α' 173) ή την παρ. 7 του 
άρθρου 29 του ν. 4009/2011 τουΤομέα Κλασικής Φιλολο¬ 
γίας του Τμήματος Φιλολογίαςτου Π.Ι. Μετά από ειδική, 
αιτιολογημένη έκθεση της Σ.Ε. και έπειτα από έγκριση 
της Συνέλευσης του Τμή ματος, και διδάσκοντες της πα¬ 
ραπάνω κατηγορίαςτουΤμήματοςΦιλολογίαςτα οποία 
δεν ανήκουν στονΤομέα Κλασικής Φιλολογίας. 

IV. Ομότιμα και Αφυπηρετήσαντα μέλη Δ.Ε.Π. του Το¬ 
μέα Κλασικής ΦιλολογίαςτουΤμήματος Φιλολογίαςτου 
Π.Ι. Μετά από ειδική, αιτιολογημένη έκθεση της Σ.Ε. και 
έπειτα από έγκριση της Συνέλευσης του Τμήματος, και 
Ομότιμα και Αφυπηρετήσαντα μέλη Δ.Ε.Π. του Τμήμα¬ 
τος Φιλολογίας τα οποία δεν ανήκουν στον Τομέα Κλα¬ 
σικής Φιλολογίας. Η ανάθεση διδασκαλίας σε Ομότιμα 
και Αφυπηρετήσαντα μέλη Δ.Ε.Π γίνεται με απόφαση 
της Συνέλευσης του Τμήματος Φιλολογίας του Π.Ι., μετά 
από τεκμηριωμένη αιτιολόγηση των αναγκών του Τμή¬ 
ματος και αφού συνυπολογιστούν οι εβδομαδιαίες ώρες 
διδασκαλίας των εν ενεργεία μελών ΔΕΠ του Τμήματος 
(βλ. άρθρο 16 παρ. 8 του ν. 4009/2011, όπως ισχύει, και 
άρθρο 45 παρ. 1 κ του 4485/2017). Οι συνταξιούχοι καθη¬ 
γητές που απασχολούνται στο Π.Μ.Σ. με τίτλο: «Κλασική 
Φιλολογία» του Τμήματος Φιλολογίας του Π.Ι. αμείβο¬ 
νται μόνο από ίδιους πόρους του Ιδρύματος (άρθρο 16 
παρ. 8 του ν. 4009/2011).Τα Ομότιμα μέλη δύνανται να 
διδάξουν στο Π.Μ.Σ. με τίτλο: «Κλασική Φιλολογία» του 
Τμήματος Φιλολογίαςτου Π.Ι. χωρίς αμοιβή (βλ. άρθρο 
69 του ν. 4386/2016). 

Με αιτιολογημένη απόφαση της η Συνέλευση του Τμή¬ 
ματος Φιλολογίας του Π.Ι., σε περίπτωση που δεν επαρκεί 
το διδακτικό προσωπικό των κατηγοριών που αναφέρο- 
νται παραπάνω, δύναται να αναθέσει, στο πλαίσιο του 
Π.Μ.Σ. με τίτλο: «Κλασική Φιλολογία», διδακτικό έργο 
σε μέλη Δ.Ε.Π. άλλων Τμημάτων του Π.Ι. ή να προσκα- 
λέσει μέλη Δ.Ε.Π. άλλων Α.Ε.Ι. ή ερευνητών από ερευνη¬ 
τικά κέντρα του άρθρου 13Α του ν. 4310/2014 (Α' 258), 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Επιπλέον η Συνέλευση του Τμήματος Φιλολογίας του 
Π.Ι., με απόφαση της και έπειτα από εισήγηση του Διευ¬ 
θυντή του Π.Μ.Σ. με τίτλο: «Κλασική Φιλολογία», μπορεί 
να καλέσει, ως επισκέπτες, καταξιωμένους επιστήμονες 
που έχουν θέση ή προσόντα καθηγητή ή ερευνητή σε 
ερευνητικό κέντρο, καλλιτέχνες ή επιστήμονες αναγνω- 

ρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του Π.Μ.Σ. με τίτλο: 
«Κλασική Φιλολογία» από την ημεδαπή ή την αλλοδαπή, 
σύμφωνα με τα οριζόμενα στην παρ. 5 του άρθρου 36 
του ν. 4485/2017. Η πρόσκληση επισκέπτη από την αλλο¬ 
δαπή πραγματοποιείται μόνον εφόσον του ανατίθεται δι¬ 
δασκαλία, με τη διαδικασία και όσα ειδικότερα ορίζονται 
στον Κ.Μ.Σ.του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι., κατά τα ισχύοντα για την 
ανάθεση διδασκαλίας στα μέλη Δ.Ε.Π. του Ιδρύματος. Ο 
ανωτέρω περιορισμός δεν ισχύει εφόσον ο καλούμενος 
διδάσκει εθελοντικά, χωρίς αμοιβή, αποζημίωση ή άλλη 
οικονομική απολαβή πλην των οδοιπορικών του, σύμ¬ 
φωνα με τα οριζόμενα στην υποπαράγραφο Δ9 της παρ. 
Δ' του άρθρου 2 του ν. 4336/2015. Σε κάθε περίπτωση 
η ανάθεση διδασκαλίας των μαθημάτων, σεμιναρίων 
και ασκήσεων του Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. αποφασίζεται από τη 
Συνέλευση του Τμήματος ή την αντίστοιχη Ε.Δ.Ε., ύστε¬ 
ρα από εισήγηση της Σ.Ε. του Π.Μ.Σ. με τίτλο: «Κλασική 
Φιλολογία». 

ΥΠΟΧΡΕΩΣΕΙΣ ΚΑΙ ΑΞΙΟΛΟΓΗΣΗ ΤΩΝ ΔΙΔΑΣΚΟΝΤΩΝ 

ΣΤΟ Π.Μ.Σ. ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» 

ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, η εξέταση 
του μαθήματος, η επικοινωνία με τους μεταπτυχιακούς 
φοιτητές. Στο τέλος κάθε εξαμήνου, μέσω ειδικών ερω¬ 
τηματολογίων, πραγματοποιείται αξιολόγηση κάθε μα¬ 
θήματος και κάθε διδάσκοντος από τους μεταπτυχιακούς 
φοιτητές. 

Πιο συγκεκριμένα η αξιολόγηση γίνεται μέσω συμπλή¬ 
ρωσης από τους μεταπτυχιακούς φοιτητές του Π.Μ.Σ. 
με τίτλο: «Κλασική Φιλολογία» του Τμήματος Φιλολο¬ 
γίας του Π.Ι. ειδικού ερωτηματολογίου αξιολόγησης το 
οποίο περιλαμβάνει είκοσι πέντε (25) ερωτήματα που 
αφορούν: 

α) στον μεταπτυχιακό φοιτητή (ηλικία, προπτυχιακό 
τίτλο σπουδών που διαθέτει, τις εβδομαδιαίες ώρες με¬ 
λέτης του μεταπτυχιακού μαθήματος, τον βαθμό αντα¬ 
πόκρισης του στις γραπτές εργασίες/ασκήσεις), 

β) στον διδάσκοντα του μεταπτυχιακού μαθήματος 
(οργάνωση και παρουσίαση της ύλης των διαλέξεων/ 
σεμιναρίων, ο βαθμός επιτυχίας του διδάσκοντος να 
διεγείρει το ενδιαφέρον των μεταπτυχιακών φοιτητών 
για το αντικείμενο, ο βαθμός εμπιστοσύνης που εγεί¬ 
ρει ο διδάσκων σχετικά με τις γνώσεις του, η συνέπεια 
του αναφορικά με τις υποχρεώσεις του (παρουσία του 
στα μαθήματα και συνεργασία του με τους μεταπτυχια¬ 
κούς φοιτητές), το αν είναι προσιτός και διαθέσιμος για 
ερωτήσεις/συμβουλευτικές συναντήσεις με τους μετα¬ 
πτυχιακούς φοιτητές, ακόμη και εκτός των ωρών του 
μαθήματος, η συνολική εικόνα του διδάσκοντος), γ) στο 
περιεχόμενο και τη οργάνωση του μεταπτυχιακού μα¬ 
θήματος (η σαφήνεια των στόχων του μαθήματος, η ύλη 
που καλύφθηκε και η ανταπόκριση της στους στόχους 
του μαθήματος, η οργάνωση της διδαχθείσας ύλης ως 


προς την ποσότητα και το ρυθμό κάλυψης της, το πόσο 
απαραίτητα είναι τα προαπαιτούμενα του μαθήματος 
(εάν υπάρχουν), οι τυχόν Τεχνολογίες Πληροφορίας και 
Επικοινωνίας (Τ.Π.Ε.) κατά την διδασκαλία, η ευκαιρία 
αξιοποίησης γνώσεων που αποκτήθηκαν από άλλα μα¬ 
θήματα, το επίπεδο δυσκολίας του μαθήματος, ο συνο¬ 
λικός φόρτος εργασίας του μαθήματος, ο βαθμός αντα¬ 
πόκρισης της αντιστοίχισης του φόρτου εργασίας στις 
Πιστωτικές Μονάδες, συνολική εικόνα του μαθήματος), 
δ) στις γραπτές ή/και προφορικές εργασίες, όπου 
υπήρξαν (επάρκεια χρόνου για την ολοκλήρωση των 
εργασιών, ύπαρξη σχετικού διδακτικού/ερευνητικού 
υλικού στη βιβλιοθήκη του Π.Ι., ο βαθμός καθοδήγη¬ 
σης από το διδάσκοντα, ο βαθμός του εποικοδομητικού 
και αναλυτικού χαρακτήρα των σχολίων του διδάσκο¬ 
ντος, ο βαθμός στον οποίον η συγκεκριμένη εργασία 
βοήθησε τον μεταπτυχιακό φοιτητή να κατανοήσει το 
συγκεκριμένο θέμα του μεταπτυχιακού μαθήματος). Οι 
μεταπτυχιακοί φοιτητές αξιολογούν το μεταπτυχιακό 
μάθημα και τον διδάσκοντα με βάση τη βαθμολογική 
κλίμακα 1 -5, σημειώνοντας με μαύρη βούλα (σωστή επι¬ 
λογή απάντησης) το αντίστοιχο κυκλάκι, όπου 1 =καθό- 
λου, απαράδεκτη, 2 = λίγο, μη ικανοποιητική, 3 = μέτρια, 
μέτρια, 4 = πολύ, ικανοποιητική, 5 = πάρα πολύ, άριστη. 
Υπάρχει επίσης η δυνατότητα επιλογής χ, όπου χ = δε 
γνωρίζω, δεν απαντώ. 

Ακολουθούν παρατηρήσεις και σχόλια του μεταπτυχι¬ 
ακού φοιτητή για βελτίωση α) σχετικά με τη διδασκαλία 
του μεταπτυχιακού μαθήματος, β) σχετικά με το περιε¬ 
χόμενο του μεταπτυχιακού μαθήματος, γ) σχετικά με το 
Μεταπτυχιακό Πρόγραμμα Σπουδών (Π.Μ.Σ. με τίτλο: 
«Κλασική Φιλολογία» τουΤμήματοςΦιλολογίαςτου Π.Ι.). 

Το κάθε ερωτηματολόγιο περιλαμβάνει σειριακό αριθ¬ 
μό με τον κωδικό τουΤμήματοςΦιλολογίαςτου Π.Ι. και 
τον αριθμό του ερωτηματολογίου, την ονομασία και 
τον κωδικό του μεταπτυχιακού μαθήματος, το ονομα¬ 
τεπώνυμο του υπεύθυνου διδάσκοντος, το επικουρικό 
διδακτικό προσωπικό (όπου υπάρχει), την ημερομηνία 
συμπλήρωσης του ερωτηματολογίου. 

Η συμπλήρωση του εμπιστευτικού αυτού ερωτημα¬ 
τολογίου είναι πολύ σημαντική και τα δεδομένα του 
γίνονται αντικείμενο επεξεργασίας. Συγκεντρώνονται 
χρήσιμες πληροφορίες, οι οποίες χρησιμοποιούνται από 
τους διδάσκοντες για τον σχεδίασμά και την ανάπτυξη 
μελλοντικών μαθημάτων. 

Άρθρο 9 

ΕΣΟΔΑ ΠΡΟΓΡΑΜΜΑΤΩΝ - 
ΔΙΑΔΙΚΑΣΙΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
(άρθρο 37 του ν. 4485/2017) 

Τα έσοδα του Π.Μ.Σ. με τίτλο: «Κλασική Φιλολογία» του 
Τμήματος Φιλολογίας του Π.Ι. προέρχονται από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 




Τεύχος Β' 2571/03.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


28415 


τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ε, 
ζ) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017 η 
διαχείριση των εσόδων του Π.Μ.Σ. με τίτλο: «Κλασική 
Φιλολογία» του Π.1. πραγματοποιείται από τον Ε.Λ.Κ.Ε 
(βλ. ερμηνευτική εγκύκλιο Υπουργείου Παιδείας, Έρευ¬ 
νας και Θρησκευμάτων με αριθμό 164530/Ζ1 /3-10-2017 
(ΑΔΑ: 3ΕΜ04653ΠΣΎΑ4) και κατανέμεται κατά 70% σε 
λειτουργικά έξοδα του προγράμματος και κατά 30% σε 
λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.I., -αντι- 
στοίχως το Τμήμα Φιλολογίας της Φιλοσοφικής Σχολής 
του Π.Ι., στο οποίο λειτουργεί το Π.Μ.Σ. με τίτλο: «Κλα¬ 
σική Φιλολογία»- οφείλει ετησίως να δημοσιεύει, με 

Άρθρο 11 

ΤΕΛΕΤΟΥΡΓΙΚΟ ΑΠΟΦΟΙΤΗΣΗΣ 
(άρθρο 45 παρ. 1 εδαφ. ιε' του ν. 4485/2017) 

Τ ο τελετουργικό αποφοίτησης ορίζεται με απόφαση της Συνέλευσης του Τ μήματος Φιλολογίας του Π.I. ή της Ε.Δ.Ε. 
Οι μεταπτυχιακοί φοιτητές του Π.Μ.Σ. με τίτλο: «Κλασική Φιλολογία»του Τμήματος Φιλολογίας του Π.Ι. λαμβάνουν 
μέρος στις τακτικές ορκωμοσίες του Τμήματος Φιλολογίας και καθομολογούν τον κάτωθι όρκο: 

Του μεταπτυχιακού διπλώματος τοϋ Τμήματος Φιλολογίας τής Φιλοσοφικής Σχολής 
άξιωθείς (άξιωθεΐσα), όρκον ομνύω προτού Πρυτάνεως, τής Κοσμήτορος καί τοϋ 
Προέδρου τοϋ Τμήματος καί πίστιν καθομολογώ τήνδε: 

«Άπό τοϋ ίεροϋ περιβόλου τοϋ σεπτοϋ τούτου τεμένους τών Μουσών έξερχόμενος 
(έξερχομένη) κατ’ έπιστήμην βιώσομαι, άσκών (άσκοϋσα) ταύτην δίκην θρησκείας έν 
πνεύματι καί άληθεία. Οΰτω χρήσιμον (χρησίμην) έμαυτόν (έμαυτήν) καταστήσω πρός 
άπαντας τούς δεομένους τής έμής άρωγής καί έν πόση άνθρώπων κοινωνία άεί πρός 
ειρήνην καί χρηστότητα ήθών συντελέσω, βαίνων (βαίνουσα) ένεύθεία τοϋ βίου όδώ 
πρός τήν άλήθειαν καί τό δίκαιον άποβλέπων (άποβλέπουσα) καί τόν βίον άνυψών 
(άνυψοϋσα) εις τύπον άρετής ύπό τήν σκέπην τής σοφίας. Ταύτην τήν έπαγγελίαν 
έπιτελοΰντι (έπιτελούση) εϊημοι, σύν τή εύλογία τών έμών καθηγητών καί πεφιλημένων 
διδασκάλων, ό Θεός έν τώ βίω βοηθός». 


ανάρτηση στην ιστοσελίδα του (νννννν.ρΓιΜοΙοςγ.υοί.ςιΐ'), 
απολογισμό εσόδων-εξόδων, με αναγραφή της κατανο¬ 
μής των δαπανών ανά κατηγορία. 

Άρθρο 10 

ΔΙΟΙΚΗΤΙΚΗ ΥΠΟΣΤΗΡΙΞΗ - 

ΥΛΙΚΟΤΕΧΝΙΚΗ ΥΠΟΔΟΜΗ 
Η διοικητική και τεχνική υποστήριξη παρέχεται στο 
Π.Μ.Σ. με τίτλο: «Κλασική Φιλολογία» από το Τμήμα Φι¬ 
λολογίας του Π.Ι. Το Π.Μ.Σ. με τίτλο: «Κλασική Φιλολογία» 
του Τμήματος Φιλολογίας διαθέτει επαρκές προσωπι¬ 
κό, κτηριακή και λοιπή υλικοτεχνική υποδομή για την 
απρόσκοπτη λειτουργία του. Με βάση σχετική έκθεση 
του Τμήματος Φιλολογίας του Π.Ι. (άρθρο 32 παρ. 3γ) 
καθορίζονται οι χώροι διεξαγωγής της διδασκαλίας του 
Π.Μ.Σ. με τίτλο: «Κλασική Φιλολογία»,η επάρκεια και ποι¬ 
ότητα του αναγκαίου υλικοτεχνικού εξοπλισμού για τη 
λειτουργία του προγράμματος Π.Μ.Σ. με τίτλο: «Κλασική 
Φιλολογία» τουΤμήματος Φιλολογίας του Π.Ι., καθώς και 
η δυνατότητα κάλυψης αυτών. 


Άρθρο 12 

ΤΥΠΟΣ ΑΠΟΝΕΜΟΜΕΝΟΥ ΔΙΠΛΩΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ (Δ.Μ.Σ.) 

(άρθρο 45 παρ. 1 εδαφ. ιε' του ν. 4485/2017) 

Ο τίτλος του Δ.Μ.Σ. στην Κλασική Φιλολογία είναι δη¬ 
μόσιο έγγραφο και απονέμεται από το Π.Μ.Σ. με τίτλο: 
«Κλασική Φιλολογία» του Τμήματος Φιλολογίας του Π.Ι. 

Το Δ.Μ.Σ. στην Κλασική Φιλολογία εκδίδεται από τη 
Γραμματεία του Π.Μ.Σ. με τίτλο: «Κλασική Φιλολογία» 
του Τμήματος Φιλολογίας του Π.Ι. Στο Δίπλωμα ανα¬ 
γράφονται το Τμήμα ή τα Τμήματα ή και τα Ιδρύματα 
που συμμετέχουν στην οργάνωση του Π.Μ.Σ., τα τυχόν 
εμβλήματα των ιδρυμάτων, η χρονολογία περάτωσης 
των σπουδών, η χρονολογία έκδοσης του Δ.Μ.Σ., ο αριθ¬ 
μός πρωτοκόλλου αποφοίτησης, ο τίτλος του Π.Μ.Σ., τα 
στοιχεία του μεταπτυχιακού φοιτητή, ο γενικός βαθμός 


του Δ.Μ.Σ. (αριθμητική ένδειξη) και ο χαρακτηρισμός 
αξιολόγησης Καλώς, Λίαν Καλώς, Άριστα. 

Στον απόφοιτο του Δ.Μ.Σ. του Π.Μ.Σ. με τίτλο: «Κλασική 
Φιλολογία» τουΤμήματος Φιλολογίαςτου Π.Ι. δύναται να 
χορηγηθεί, πριν από την απονομή, βεβαίωση επιτυχούς 
παρακολούθησης και περάτωσης του Προγράμματος 

Επιπλέον του Δ.Μ.Σ. στην Κλασική Φιλολογία χορηγεί¬ 
ται Παράρτημα Διπλώματος [άρθρο 15 του ν. 3374/2005 
και της υπουργικής απόφασης Φ5/89656/ΒΕ/13-8-2007 
(ΦΕΚ 1466τ.Β')],το οποίο είναι επεξηγηματικό έγγραφο 
που παρέχει πληροφορίες σχετικά με τη φύση, το επίπε¬ 
δο, το γενικότερο πλαίσιο εκπαίδευσης, το περιεχόμενο 
και το καθεστώς των σπουδών, οι οποίες ολοκληρώθη¬ 
καν με επιτυχία, και δεν υποκαθιστά τον επίσημο τίτλο 
σπουδών ή την αναλυτική βαθμολογία μαθημάτων που 
χορηγείτο Π.Ι. 

Άρθρο 13 
ΛΟΓΟΚΛΟΠΗ 

Ο μεταπτυχιακός φοιτητής υποχρεούται να αναφέρει 
αν χρησιμοποίησε το έργο και τις απόψεις άλλων τόσο 
κατά τη συγγραφή μεταπτυχιακών εργασιών στο πλαίσιο 
των μαθημάτων όσο και κατά την εκπόνηση της ΜΔ.Ε. Η 
λογοκλοπή αποτελεί σοβαρό ακαδημαϊκό παράπτωμα. 

Στις περιπτώσεις λογοκλοπής - και μετά από αιτιολο¬ 
γημένη εισήγηση του επιβλέποντος καθηγητή και της 
Σ.Ε. του Π.Μ.Σ. με τίτλο: «Κλασική Φιλολογία» του Π.Ι., 
η Συνέλευση του Τμήματος Φιλολογίας του Π.Ι. δύναται 
να αποφασίσει τη διαγραφή του μεταπτυχιακού φοιτητή 
(βλ. ανωτ). 

Σε κάθε περίπτωση, βάσει των ν. 5343/1932 (άρθρα 
120 έως 123), και του π.δ. 160/2008 (23 έως 25), κάθε 
παράπτωμα ή παράβαση ακαδημαϊκής δεοντολογίας 
παραπέμπεται στη Σ.Ε. του Π.Μ.Σ. για κρίση και εισήγηση 
για αντιμετώπιση του προβλήματος στη Συνέλευση του 
Τμήματος Φιλολογίας του Π.Ι. 

Άρθρο 14 

ΔΙΑΤΜΗΜΑΤΙΚΑ Η ΔΙΙΔΡΥΜΑΤΙΚΑ Π.Μ.Σ. 

ΜΕ ΤΙΤΛΟ: «ΚΛΑΣΙΚΗ ΦΙΛΟΛΟΓΙΑ» 

(άρθρο 43 του ν.4485/2017) 

Το Τμήμα Φιλολογίας της Φιλοσοφικής Σχολής του Π.Ι. 
είναι δυνατό να συνεργάζεται για την οργάνωση Π.Μ.Σ. 
με τίτλο: «Κλασική Φιλολογία» σύμφωνα με όσα προβλέ- 
πονται στο άρθρο 43 παρ. 1 του ν.4485/2017: 

α) μεΤμήματα του Π.Ι. ή άλλου ΑΕΙ, ερευνητικά κέντρα 
και ινστιτούτα του άρθρου 13 Α του ν.4310/2014, συμπε¬ 
ριλαμβανομένων των ερευνητικών κέντρων της Ακαδη¬ 
μίας Αθηνών και του Ιδρύματος Ιατροβιολογικών Ερευ¬ 
νών της Ακαδημίας Αθηνών. Απαραίτητη προϋπόθεση 
είναι ένα τουλάχιστον από τα συνεργαζόμενα Τμήματα 
να είναι αυτοδύναμο. Τα σχετικά με τη λειτουργία και 
οργάνωση προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

Τα διατμηματικά ή διιδρυματικά Π.Μ.Σ. ιδρύονται 
με απόφαση της οικείας Συγκλήτου ή των οικείων Συ¬ 


γκλήτων και του συλλογικού οργάνου διοίκησης του 
Ερευνητικού Κέντρου, σύμφωνα με τα οριζόμενα του 
άρθρου 32και των εισηγήσεων των Συνελεύσεων των 
συνεργαζόμενων Τ μημάτων. 

β) με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την ορ¬ 
γάνωση και λειτουργία κοινών Π.Μ.Σ.Τα σχετικά με την 
ίδρυση του κοινού Π.Μ.Σ. και του Ειδικού Πρωτοκόλλου 
Συνεργασίας ορίζει σχετική απόφαση του Υπουργού Παι¬ 
δείας, Έρευνας και Θρησκευμάτων. 

Άρθρο 15 

ΜΕΤΑΒΑΤΙΚΕΣ ΡΥΘΜΙΣΕΙΣ 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν.4485/2017, καθώς και οι φοι¬ 
τητές που εγγράφονται και αρχίζουν τη φοίτηση το 
ακαδημαϊκό έτος 2017-2018 σε Π.Μ.Σ. ιδρυθέν έως τη 
δημοσίευση του ν.4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 
την έναρξη ισχύος του ν.4485/2017, διατάξεις(άρθρο 
85 παρ.2 του ν. 4485/2017). Οι φοιτητές κλασικής ειδί¬ 
κευσης του ενιαίου Π.Μ.Σ. Φιλολογίας που δεν θα έχουν 
περατώσει τις σπουδές τους μέχρι την έναρξη ισχύος 
του παρόντος κανονισμού εντάσσονται διοικητικά, με 
την έναρξη του ακαδημαϊκού έτους 2018-9,στο Π.Μ.Σ. 
με τίτλο: «Κλασική Φιλολογία». 

Οποιοδήποτε θέμα προκύψει στο μέλλον που δεν κα¬ 
λύπτεται από τη σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 
Τμήματος Φιλολογίαςτου Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Ιουνίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

